Tragedi Shuttle Columbia

1 FEBRUARI 2003 menandakan 13 tahun insiden kemalangan Columbia yang memperlihatkan tewasnya 7 orang angkasawan Shuttle Columbia, misi STS-107 ketika pesawat orbiter mereka memasuki fasa re-entry.

Shuttle Columbia musnah ketika meluncur memasuki atmosfera Bumi setelah usai misi saintifik selama 16 hari yang melibatkan 80 eksperimen saintifik yang terdiri dari eksperimentasi sains kehidupan, eksperimen fizik bendalir, sains bahan dan lain-lain.

Insiden berlaku apabila haba panas kemasukan ke atmosfera menerobos masuk ke ruang sayap Shuttle dimana sebahagian dari jubin tahan haba yang melindungi pesawat tersebut tertanggal dalam jumlah yang signifikan ketika ia berlepas pada 16 Januari 2003.

Jubin-jubin tahan haba yang diperbuat dari bahan seramik yang meliputi seluruh pesawat Shuttle itu bertindak sebagai perisai haba bagi melindungi pesawat, krew dan alatan saintifik ketika fasa re-entry yang mana hasil geseran pesawat dengan atmosfera Bumi yang mampu mencecah kelajuan sehingga Mach 25 dengan suhu yang terbentuk dari geseran udara tersebut mampu mencecah sehingga lebih 1600 darjah Celsius.

Sebelum insiden tersebut berlaku, kawalan darat misi angkasa lepas NASA di Houston meneliti pergerakan Columbia sewaktu fasa re-entry, dan mendapati terdapat kejanggalan pada sistem hidraulik yang mana tekanannya adalah amat rendah.

Sementara itu, ketika pesawat orbiter tersebut melintasi ruang udara Sacramento, terdapat saksi mendakwa melihat terdapat serpihan yang datang dari pesawat tersebut ketika ia menuju turun ke altitud lebih rendah.

Ketika itu Columbia berada pada kelajuan Mach 22.8 pada ketinggian 70 kilometer dari permukaan Bumi.

Kemudian, ia diikuti komunikasi dengan pesawat terputus.

Stesen televisyen tempatan di Dallas sempat merakamkan imej Columbia sedang berkecai membentuk serpihan-serpihan yang lebih kecil dengan aliran ion yang membakar dengan panas seperti meteor yang sedang jatuh bergeser dengan atmosfera Bumi.

Tekanan kabin didalam Columbia telah hilang, diikuti semua sistem hidraulik gagal berfungsi dengan kawalan darat gagal menghubungi sistem komunikasi Columbia.

Serpihan yang berkecai diudara bertebaran merangkumi kawasan seluas 5180 kilometer persegi.

Misi mencari dan menyelamat menemukan hampir 84 000 serpihan pesawat orbiter Columbia yang hanya mewakili 40 peratus dari jumlah keseluruhan serpihan yang sepatutnya.

Krew ditemui dalam keadaan yang tidak dapat dikenal pasti secara pengecaman, dan ujian DNA dibuat bagi mengenal pasti ketujuh-tujuh angkawasan tersebut.

Dalam misi STS-107, angkasawan yang tewas adalah :

Komander Rick D. Husband
William C. McCool
Michael P. Anderson
Ilan Ramon
Kalpana Chawla
David M. Brown
Laurel Blair Salton Clark

Ilan Ramon merupakan angkasawan pertama Israel, manakala Kalpana Chawla merupakan jurutera aeroangkasa kelahiran India. David dan Laurel kedua-duanya adalah pakar bedah yang berkhidmat dengan Angkatan Laut Amerika, begitu juga William yang merupakan juruterbang Angkatan Laut Amerika. Komander misi, Rick D. Husband dan Michael P. Anderson adalah pegawai angkatan udara Amerika Syarikat.

Kemalangan Columbia memberikan tamparan hebat kepada NASA, dan menyebabkan program Shuttle di hentikan selama 2 tahun bagi memberi laluan kepada suruhanjaya siasatan melakukan penelitian akan sebab-sebab insiden serta masa yang diperlukan untuk menemukan semula serpihan-serpihan yang bertaburan bagi siasatan kes kemalangan.

Penerbangan Shuttle digantung pada masa sama, melewatkan pembinaan Stesen Angkasalepas Antarabangsa.

Insiden Columbia memberikan lebih banyak peluang kepada Russia yang turut bekerjasama dengan Amerika Syarikat dalam pembangunan ISS, dimana kapal angkasa Soyuz TMA digunakan dengan lebih kerap bagi menghantar angkasawan, kargo saintifik dan kargo bekalan kepada ISS, tugas yang dilaksanakan sebelum ini oleh program Shuttle.

Insiden kemalangan kedua Shuttle ini memberikan tekanan kepada NASA untuk membangunkan satu sistem naik taraf keselamatan krew yang lebih baik, selain membuka jalan untuk permulaan program-program kapal angkasa gantian yang lebih selamat dan efisien seperti Orion, selain ia turut menyaksikan penglibatan konsortium swasta seperti SpaceX dalam membangunkan kapal angkasa komersial.


Kelicikan Bank Menipu Sampai Hangus Hidup Orang

Ramai tengah mengαdυh sekarang katanya hilang duit begitu banyak, padahal disimpan elok dalam akaun. Tidak pasti macam mana benda sebegini gila berlaku. Terjadi pula pada golongan terpelajar yang sudah pastinya arif tentang sepαk terαjαηg perbankan (NST, 2022). Bukan seorang saja masalahnya (Normawati, 2022). Rata-ratanya berkata mereka tidak pernah dapat apa-apa nombor pengesahan transaksi (OTP) untuk mengizinkan pemindahan wang sebegitu banyak. Kes ini patutnya bergegar di pentas politik, kerana benda ini boleh berlaku pada sesiapa saja.

Seluruh dunia pernah bergegar apabila industri perbankan mula memandang enteng pada tanggungjawab mereka. Sekitar 1970-an, industri perbankan adalah sebuah pasaran yang membosankan. Orang datang bank untuk menyimpan duit, yang dibelanjakan bank demi keuntungan. Dan hasil keuntungan ini, bank mampu memberi pinjaman berfaedah (loan with interest). Jadi konsep bank adalah untung membuat untung – produk yang mencipta produk baru. Masuk 1990-an, bank meluaskan rantaian ini. Produk mencipta produk baru yang mencipta produk lebih baru. Rantaian bertambah; bank melebarkan untung.

Puncanya adalah pemacuan ekonomi yang sangat baik. Antara 1980 sampai 2000, Amerika Syarikat boleh kata berada di puncak dari segi kewangan dan global. Kekayaan mereka memang luar biasa, tidak tercabar mana-mana musuh. Tetapi sekitar dekad inilah timbul satu musuh baharu, iaitu diri mereka sendiri. Sistem mereka bina membolehkan bank buat suatu alat. Kalau cakap terus, semua akan tarik muka sangka topik terlalu berat. Maka kena mudahkan pemahaman terlebih dahulu.

Alat ini menunggang aset-aset bank sedia ada. Umumnya jutaan orang meminjam daripada bank untuk beli rumah. Jadi mereka perlu bayar dengan faedah. Katakanlah pinjam AS$50,000 dan bayar balik AS$270 setiap bulan selama 30 tahun. Cukup 30 tahun, jumlah bayaran adalah AS$97,200. Jadi bank mendapat untung sebanyak AS$47,200. Itu seorang. Kalau sejuta peminjam, sudah AS$47.2 bilion. Katakanlah bank ada 2,000 peminjam (AS$94.4 juta). Semua pinjaman ini disumbat dalam satu kolam, menjadi alat yang diceritakan tadi yang bernama “mortgage-backed security” (Erturk & Gabor, 2016).

Kalau kolam kecil, memanglah nampak macam bangang. Tetapi bayangkan kalau kolamnya sebesar ini:

Sekarang boleh nampak – konsepnya mudah: bangang mana yang takkan bayar pinjaman rumah? Jadi jaminan untung bank menjadi alat untuk membuat untung. Mereka menjualnya dalam bentuk bon pada agensi kerajaan atau bank pelaburan yang kemudian meminjamkannya pada pelabur-pelabur lain. Dan pada tahun 2002, bank-bank Amerika Syarikat rata-ratanya mengstrukturkan alat MBS menjadi satu jenis “kek”.

Bon besar membuat kek yang dipotong pula untuk hidangan pelabur. Konsepnya masih sama: menjana pendapatan melalui faedah semata-mata. Tetapi macam biasa, kalangan pelabur pun ada kasta. Kek takkan dipotong secara saksama. Sesiapa yang bayar lebih, dapat potongan lebih besar. Jadi sekarang jika ada pembeli rumah tidak dapat bayar balik pinjaman, pelabur yang pegang potongan paling kecil akan kena dulu. Soalan sama masih menyantuni mereka: bangang mana yang takkan bayar pinjaman rumah?

Dan santunan ini menjadi punca mereka bertambah tamak. Mereka meringankan kemudahan untuk buat pinjaman. Sampai ke tahap pengutip buah dengan pendapatan AS$14,000/tahun tanpa kemampuan bercakap bahasa Inggeris tiba-tiba layak pula pinjam untuk beli rumah AS$724,000. Kadar faedah ditetapkan pada masa itu sangat rendah (tetapi boleh diapung setiap tahun). Dan masuk tahun 2006, mimpi ngeri mula melanda apabila kadar faedah tunjuk trend kenaikan (kerana orang mampu pinjam untuk beli rumah).

Tidak cukup dengan itu, mereka membuat sistem pertaruhan pada potongan kek tersebut. Sepotong kek katakanlah melibatkan pelaburan AS$1 juta. Dua orang belakang (biru cyan) membuat pertaruhan: “aku bet dia akan dapat duit tu.” Katakanlah untung bet ini adalah AS$2 juta. Kemudian dua orang di belakang dua orang ini (ungu magenta) membuat pertaruhan baru. “Aku bet orang depan kita dapat AS$2 juta tu”.

Dan dua orang belakangnya (merah) sambung lagi dalam sebuah rantaian yang bergantung pada potongan kek tadi. Maka begitulah rantaiannya sampai ke orang belakang yang entahnya tidak tahu pun apa yang sedang dipertaruhkan. Benda AS$1 juta sekarang boleh jadi AS$200 bilion. Sekarang apa jadi kalau potongan kek tidak dapat AS$1 juta? Tetapi mana mungkin tidak dapat, sebab pelaburan potongan kek ini bergantung pada pinjaman rumah. Dan bangang mana yang takkan bayar pinjaman rumah?

Dua tahun kemudian, dua benda berlaku: 1) orang sudah tidak mampu beli rumah dan 2) peminjam sedia ada tidak mampu bayar balik, kerana kadar faedah melambungkan bayaran bulanan mereka hingga ke tahap tidak mampu. Akhirnya apa jadi? Tengok balik soalan santunan mereka. Dan daripada bawah, sistem kewangan mereka bina mula runtuh… membαhαm pelabur kecil sampai besar kerana kek ibaratkan dibαling terus ke dinding. Pertaruhan semuanya masuk parit, menyebabkan krisis kewangan begitu kronik, teruk dan jijik.

Dan percayalah, inilah punca ramai semakin hilang kepercayaan pada industri perbankan. Sekarang sudah ada alternatif seperti matawang kripto yang mampu menyimpan duit dalam sistem blok rantai katanya lebih selamat berbanding bank (David, 2022). Pengguna hanya perlu memastikan kesahihan sebuah kripto, seperti Bitcoin, Ethereum dan Uniswap misalnya. Dan satu-satunya bαhαyα kripto sah adalah turun naik nilainya. Kena berlaku adil – ini perkara biasa, kerana nilai emas pun ada naik turun.

Sesiapa yang beli emas pada pertengahan 2020 pasti berputih mata kalau perlu jual setahun kemudian kerana nilai emas baru elok balik beberapa bulan lepas. Namun fenomena emas dan matawang kripto mudah difahami, berbanding alasan diberi pihak perbankan setiap kali masalah berbangkit.

Kami menulis ikut semangat untuk bantu orang ramai dapatkan ilmu secara percuma. Sebab itu kami enggan buat konsep langganan artikel (subscription). Tetapi kami mohon jasa baik kalian untuk beli buku kami. Dengan pembelian buku, kalian sedang membantu kami teruskan semangat ini sampai bila-bila. Link pembelian: https://shopee.com.my/thepatriotsasia

RUJUKAN:

David, D. (2022, April 15). The Real Problem with Centralized Banks and Why Crypto Is Inevitable. Forbes.

Erturk, I., & Gabor, D. (2016). The Routledge Companion to Banking Regulation and Reform. Taylor & Francis. Halaman 18

Normawati, A. (2022, Ogos 19). Duit belanja kahwin RM27,000 lesap dari akaun bank. Sinar Harian.

NST. (2022, Ogos 20). Doctor claims RM13k missing from CIMB account due to unauthorized transactions.


Tokugawa Ieyasu – Penyatu Jepun Dan Pengasas Keshogunan Tokugawa

Sepanjang Zaman Pertengahan di Jepun, kuasa sebenar berada dalam genggaman shogun. Satu-satunya pangkat yang mengatasi shogun ialah maharaja. Mencapai kedudukan shogun bagaimanapun bukanlah suatu hal yang mudah.

Kisah hidup Tokugawa Ieyasu menampilkan contoh terbaik bagi menggambarkan kesabaran, ketahanan, dan kelicikan yang diperlukan bagi menjadi seorang shogun. Hal ini kerana beliau mendaki tangga sosial sebagai seorang tawa.nan dan mengakhirinya sebagai lelaki paling berkuasa yang bertanggungjawab menyatukan negara.

Kejayaan Tokugawa Ieyasu dalam hayatnya cukup besar dan sesuai dijadikan sumber inspirasi bagi membuktikan betapa kesabaran mampu meraihkan kita banyak perkara. Tahun 1543 Masehi, Tokugawa Ieyasu dilahirkan sebagai putera seorang daimyō yang bernama Matsudaira Hirotada.

Hirotada merupakan ketua klan Matsudaira, sebuah klan samurai yang mendakwa memiliki kaitan susur galur dengan klan Minamoto. Sebagai makluman, nama sebenar Tokugawa Ieyasu ialah Matsudaira Takechiyo.

Tempoh kelahirannya menyaksikan klan Matsudaira menempuh situasi yang amat genting, hinggakan beliau sendiri dijadikan sebagai tahanan oleh daimyo yang berseteru dengan ayahnya. Pada usia enam tahun, Tokugawa kehilangan Hirotada yang dibu.nuh oleh orang bawahannya sendiri.

Sepemergian Hirotada, tanah milik klan Matsudaira jatuh ke tangan lawan mereka. Tahun berganti tahun. Tokugawa mendewasa sebagai seorang yang tinggi cita-citanya. Memasuki tahun 1560, beliau berjaya membebaskan diri daripada pengaruh klan Imagawa yang telah lama menahannya.

Ieyasu juga lama menyedari ketokohan Oda Nobunaga dan kelebihan jika memihakkan diri kepadanya. Justeru sesudah berakhir Pertem.pu.ran Okehazama yang melibatkan Nobunaga dan Imagawa Yoshimoto, Ieyasu segera menumpahkan kesetiaannya kepada Nobunaga.

Usianya ketika itu baru mencecah 15 tahun, namun keterampilannya sebagai pemimpin sudah cukup matang. Tambahan, beliau berpeluang hidup sezaman dengan ramai tokoh besar Jepun, seperti Hattori Hanzō, Oda Nobunaga, Toyotomi Hideyoshi, dan lain-lain lagi.

Sikit demi sedikit, keberadaan Ieyasu di sisi Nobunaga membantu beliau mere.but semula wilayah lama milik keluarganya. Begitu juga kedudukannya sebagai seorang daimyo.

Pemerintahan Ieyasu menyaksikan berlaku banyak kempen keten.tera.an. Antara lain, beliau bersekutu dengan Shingen Takeda untuk mengha.puskan klan Imagawa dan menyerap seluruh wilayah mereka.

Menjelang tahun 1567, Ieyasu berdiri sebagai penguasa Wilayah Mikawa yang memang selama ini berada dalam genggaman klan keluarganya. Nama Ieyasu kian digeruni. Beliau juga berhasrat menubuhkan klan tersendiri, yang diberi nama Tokugawa. Hasratnya itu menerima restu maharaja dan beliau pun ditabalkan sebagai ketua klan Tokugawa yang pertama.

Tahun-tahun berikutnya, Ieyasu mengekalkan kedudukannya sebagai bawahan Oda Nobunaga. Pertem.puran demi pertem.puran disertai beliau, termasuklah kempen mene.waskan klan Takeda. Kon.flik dengan klan Takeda ini dicatatkan berlangsung selama hampir sedekad. Dalam sedekad itu juga, ketokohan Ieyasu semakin terpahat.

Sejarah bergulir dengan pantas. Sejurus selepas klan Takeda tum.pas, tepatnya pada tahun 1582, Oda Nobunaga pula menggemparkan negara. Beliau dikhia.nati dan dibu.nuh oleh pengawal peribadinya sendiri di Kyoto.

Ieyasu kekal setia di sisi klan Oda. Namun, ketiadaan tampuk kepimpinan yang mantap membuatkan segalanya run.tuh. Kerusi kuasa yang ditinggalkan Oda diisi oleh seorang daimyo lain yang cukup berpengaruh, iaitu Toyotomi Hideyoshi. Bagi Ieyasu, keadaan ini boleh membenihkan bibit percakaran antara dirinya dan Hideyoshi.

Namun, Ieyasu memilih untuk berada di bawah perintah Hideyoshi dan sekali lagi meletakkan dirinya di dalam naungan seorang tokoh unggul negara – pertama bagi menjamin keselamatannya dan kedua, untuk menjadi batu loncatannya.

Memasuki tahun 1590, Hideyoshi dan rakan-rakan sekutunya berjaya menum.paskan mu.suh utama mereka, iaitu klan Hōjō. Kemenangan ini disusuli perintah yang bakal mengubah sepenuhnya ranah kehidupan Ieyasu.

Beliau diarahkan supaya memindahkan pusat kekuasaannya ke dataran Kantō. Perintah ini berpotensi merugikan dan merisikokan kedudukan Ieyasu. Pertama, kerana beliau terpaksa melepaskan wilayah lama yang diperoleh dengan susah-payah. Kedua, beliau terpaksa bergantung kepada samurai-samurai Hōjō yang baru sahaja ditundukkan.

Ieyasu bagaimanapun tidak ingkar. Kekuasaannya kali ini berpangkalan di kampung nelayan Edo. Istana dibangunkan. Edo kemudian berkembang menjadi Tokyo, ibu negara Jepun moden.

Pemindahan pusat kuasa nyatanya menguntungkan Ieyasu. Kesetiaan samurai-samurai Hōjō berjaya diperoleh. Infrastruktur di rantau Kantō dibaik-pulih. Wilayah naungannya pula berkembang luas. Hanya dalam tahun-tahun singkat, Ieyasu menempa nama sebagai antara manusia paling kaya di Jepun. Ketokohannya hanya dapat didahului oleh Hideyoshi.

Sejurus selepas Toyotomi Hideyoshi mang.kat pada 1598, Jepun didominasi oleh Ieyasu. Namun ketika itu, beliau masih berada di bawah pengaruh Hideyoshi, yang digantikan oleh puteranya yang berusia lima tahun.

Kesempatan tidak dilepaskan. Ieyasu segera mengisytiharkan kebebasan. Rakan-rakan sekutu yang dahulunya memu.suhi Toyotomi Hideyoshi dihubungi. Pengaruh Ieyasu kian berkembang, sekali gus mengundang permu.suhan Ishida Mitsunari (penasihat tertinggi Hideyoshi) dan Mōri Terumoto. Kedua-duanya menghimpunkan bala ten.tera bagi menyekat Ieyasu.

Medan Sekigahara dijadikan sebagai saksi pertem.puran yang bakal menentukan untung nasib antara dua pihak. Sejarah mengenangnya sebagai salah sebuah pertem.puran paling penting dalam tamadun Jepun. Pada tarikh keramat 21 Oktober 1600 Masehi, lebih 200,000 orang ten.tera berlaga sen.jata dengan takdir menetapkan pakatan Mitsunari-Terumoto tum.pas.

Kemenangan ini secara langsung mengangkat Ieyasu sebagai penguasa paling berpengaruh di negara matahari terbit. Tiga tahun berlalu. Ieyasu dikurniakan gelaran shogun oleh maharaja pada usia 60 tahun. Era keshogunan beliau, yang turut dikenali sebagai Zaman Edo, berpanjangan sehingga 260 lamanya (tumbang 1867).

Pemerintahannya menyaksikan Edo berkembang pesat. Bermula sebagai kampung nelayan, Edo membangun menjadi sebuah bandar yang dihuni oleh puluhan ribu manusia. Hari ini, ia unggul sebagai antara bandar metropolitan paling maju, sesak, dan sibuk di dunia.

Ieyasu bagaimanapun mengundurkan diri daripada kerusi shogun setelah berkuasa selama dua tahun. Tempatnya digantikan oleh putera beliau yang bernama Tokugawa Hidetada. Pun begitu, Ieyasu masih mengepalai klan Tokugawa dan menangani mu.suh-mu.suh beliau seperti Toyotomi Hideyori yang berpangkalan di Istana Osaka.

Istana tersebut dike.pung oleh Ieyasu sebanyak dua kali, mengakibatkan kesemua ten.tera di dalamnya terbu.nuh termasuklah kerabat terakhir Toyotomi. Hideyori sendiri membu.nuh diri sekali gus mengakhiri jurai keluarga Toytomi.

Pada tahun berikutnya, Ieyasu menggubal beberapa undang-undang penting bagi meneguhkan pemerintahannya dan mengawal pengaruh raja-raja wilayah. Antaranya termasuklah mengehadkan mereka supaya memiliki sebuah istana sahaja di wilayah masing-masing.

Di samping itu, Ieyasu juga melebarkan pengaruhnya dalam istana maharaja. Secara bertahap tetapi pasti, autoriti maharaja dan sidang istananya di Kyoto dihakis sepenuhnya.

Hubungan antarabangsa turut mengalami penambahbaikan sewaktu pemerintahan Ieyasu. Hal ini terbukti menerusi hubungan diplomatik yang dijalinkan dengan Portugal, England, dan Belanda. Secara langsung, perdagangan dua hala sebegini memacu ekonomi Jepun ke peringkat yang lebih tinggi.

Tahun 1616, Ieyasu jatuh gering. Kesihatannya menyusut sejurus kembali daripada berbu.ru. Sebahagian sejarahwan berpendapat beliau jatuh sa.kit akibat makan tempura ikan kuku (sea bream tempura). Ada pula yang menyatakan ia berpunca daripada sifilis atau kanser perut. Apa yang pasti, ia mengakibatkan kema.tiannya di usia 73 tahun, pada tarikh 1 Jun 1616.

Jasad Ieyasu dise.madikan di Kuil Kunōzan, Wilayah Shizuoka. Ma.kamnya kemudian dipindahkan ke Kuil Nikkō Tōshōgū pada tahun 1617, disebabkan lahir kultus yang memujanya sebagai Tōshō Daigongen (Cahaya Timur). Pada hari ini, kuil tersebut menjadi antara destinasi pelancongan yang tersohor di Jepun.

Tidak disangkal, kesohorannya berkait rapat dengan ketokohan seorang Tokugawa Ieyasu – insan yang bermula sebagai tawa.nan yang tersepit dalam percakaran antara dua klan. Berbekalkan bakat dan tekad, beliau muncul sebagai antara lelaki paling berkuasa di Jepun pada zamannya – lelaki yang dikenang sebagai salah seorang dari tiga penyatu negara matahari terbit.

Sebagai penutup, artikel ini kami akhiri dengan pesanan Ieyasu sendiri: “Orang yang kuat di dalam hidup adalah orang yang memahami makna sabar. Sabar bermaksud menahan diri daripada kemahuan. Dalam diri manusia, ada tujuh perasaan yang sentiasa mencengkam; gembira, marah, resah, suka, duka, takut, dan benci.

Orang yang sabar adalah orang yang tidak kalah (terbawa-bawa) dek kesemua perasaan ini. Kalau diikutkan, aku ini bukanlah kuat mana. Cuma, aku memang dikenali sebagai seorang yang sentiasa cuba mengambil sikap sabar. Jadi, kalau anak cucu aku mahu jadi seperti aku, pertama-tama mereka mestilah mengamalkan sabar.”

TERJEMAHAN
Aleksa Vučković. (16 Mac 2021). Tokugawa Ieyasu: Most Powerful Shogun and Great Unifier of Japan. Ancient Origins.


Makam Bapa Revolusi Bangsa Jepun – Mikado Meiji

Jepun merupakan sebuah negara yang unik, negara yang sangat moden dan pada masa yang sama, sangat tradisional. Di tengah-tengah pusat bandar Tokyo, terdapat sebuah makam suci yang dibangunkan khusus untuk salah seorang Maharaja Jepun yang paling penting, bersama permaisurinya. Makam Suci Shinto ini adalah salah sebuah makam termasyhur di Jepun dan merupakan mercu Zen yang terletak di jantung metropolis Tokyo yang sentiasa sesak dengan manusia.

SEJARAH MAKAM SUCI MEIJI

Maharaja Meiji (1852-1912) merupakan figura penggerak dalam sejarah Jepun moden. Pemerintahan beliau menyaksikan berlakunya modernisasi negara dan peperangannya dengan Cina dan Russia.

Selepas kemangkatan Maharaja pada tahun 1912, anggota Diet Jepun mengeluarkan satu undang-undang yang memerintahkan pembinaan Makam Suci Shinto bagi mengenang maharaja itu. Maharaja dan permaisurinya, Permaisuri Shoken sering mengunjungi sebuah kebun kecil di Tokyo semasa hayatnya.

Lantaran itu, tempat tersebut dipilih sebagai tapak bagi makam yang dirancang untuk dibina itu. Kerja-kerja pembinaan dimulakan pada tahun 1915 dan ia pembinaannya dilakukan oleh para sukarelawan daripada pertubuhan pemuda dan pertubuhan masyarakat. Binaan ini dibuka pada tahun 1920, namun kerja-kerja di lapangan masih terus berlanjutan sehingga tahun 1927.

Keadaan ini mengisyaratkan betapa tingginya penghormatan mereka terhadap Maharaja Meiji dan permaisuri. Sejak dibuka pada tahun 1958, makam ini sering menerima kunjungan kehormat dari luar negara, termasuklah oleh presiden-presiden Amerika. Semasa berlangsungnya hari-hari cuti Tahun Baru, ramai masyarakat Jepun datang mengunjungi makam ini sebagai sebahagian daripada adat Hatsumode.

Walau bagaimanapun, jasad Maharaja dan permaisuri tidaklah disemadikan di sini, sebaliknya di Kyoto.Pembinaan makam suci ini disokong oleh pihak kerajaan dan ia digunakan oleh militaris Jepun sebagai bahan propaganda semasa berlangsungnya Perang Dunia ke-2. Semasa konflik ini berlaku, kompleks makam asal dimusnahkan oleh serangan udara yang dilancarkan oleh Amerika. Sesudah tamat peperangan, masyarakat Jepun memberikan sumbangan dana untuk membina semula makam tersebut.

PEMANDANGAN DI MAKAM MEIJI

Makam Suci Meiji terletak di sebuah hutan yang berkeluasan sekitar 150 ekar. Di sana terdapat banyak laluan pejalan kaki di samping terdapat juga sejumlah kebun. Laluan masuk ke makam tersebut adalah melalui gerbang Tori, yang dibina dengan gaya Shinto klasik. Gerbang ini berfungsi untuk menandakan sempadan antara kawasan keramat dan kawasan biasa, dan ia dicat dengan warna merah dan hitam. Makam ini diperbuat daripada bahan-bahan tradisional, seperti tembaga dan kayu sipres. Aksesnya juga perlu melalui tangga-tangga yang disediakan, dibina dalam gaya binaan Jepun yang dikenali sebagai nagare-zukuri. Makam dan bangunan-bangunan lain dibina dengan gaya asimetri, dan ia memiliki bumbung tebar layar yang cukup menonjol, mengatapi bangunan sehingga ke bahagian depan dan membentuk anjung.

Kompleks makam ini turut mengandungi sebuah muzium yang mengandungi banyak artifak berkaitan Maharaja Meiji dan relik dari zaman pemerintahannya. Muzium ini dibina dalam gaya yang dikenali sebagai Azekurazukuri dan binaan kayunya itu bersifat ringkas dan minimalis, dibumbungi atap tebar layar. Gaien pula adalah present bahagian luar dan kawasan ini meliputi sebuah ruang pameran yang dipenuhi dengan mural pasangan diraja itu. Terdapat juga sebuah ruangan awam yang bersaiz besar di sini, di samping berhampirannya terdapat sejumlah fasiliti sukan, termasuklah stadium Olimpik Tokyo.

Naien pula adalah presint bahagian dalam, tempat di mana makam Maharaja dan Permaisuri bertempat. Terdapat sebuah perkarangan besar di sini. Banyak barangan sembah korban seperti tong sake dapat dilihat perkarangan itu. Malahan, terdapat juga doa-doa yang ditulis di atas kertas/tablet kayu yang digantung pada sebuah dinding di bahagian dalam presint. Di sana bahkan terdapat meja untuk memudahkan para pengunjung menulis doa mereka untuk digantung.

Makam ini boleh diakses dengan pengangkutan awam, dan terdapat perkhidmatan keretapi bawah tanah disediakan di kawasan berhampiran. Makam ini dibuka pada awal pagi dan ditutup menjelang malam. Kompleks tarikan pelancong ini sering dikunjungi ramai pelawat sehingga ia sentiasa sibuk. Terdapat banyak aktiviti yang dapat dilakukan di sana. Malahan, pelbagai pesta dan keraian sering disambut di perkarangan makam ini pada setiap tahun. Antara keraian yang paling penting adalah Keraian Bunga Musim Luruh dan Keraian Tahun Baru.

AKTIVITI SEMASA MENGUNJUNGI MAKAM MEIJI

Selalu juga dilangsungkan persembahan budaya tradisional Jepun, antaranya seperti persembahan memanah tradisional. Tiada bayaran masuk dikenakan untuk mengunjungi kompleks makam ini. Pengunjung dibenarkan untuk mengambil bahagian dalam aktiviti-aktiviti Shinto yang diadakan, namun mereka mestilah bertingkah sopan sepanjang berada di sana. Terdapat juga banyak penginapan yang disediakan berhampiran Makam Meiji ini, tetapi ada di antaranya yang agak mahal kosnya.

TERJEMAHAN:

Ed Whelan. (7 Disember 2019). The Meiji Shrine: An Oasis of Zen in the Center of Bustling Tokyo. Ancient Origins. https://www.ancient-origins.net/ancient-places-asia/meiji-shrine-0012969


Theodora: Dari Pelacur Menjadi Pemaisuri Teragung Byzantine

Kalau ditanyakan kepada saya, senarai-senarai wanita hebat dalam sejarah, tentunya saya tidak teragak-agak meletakkan Theodora, kisah seorang pelacur, seorang wanita yang dari kelas terendah ketika zaman feudal dahulu, memanjat takhta sehingga namanya dikenang dalam sejarah sebagai wanita besi yang kerana sumbangannya pada Rom Timur atau lebih dikenali sebagai Byzantine. Mari saya perkenalkan kepada anda, isteri kepada maharaja terbaik Byzantine iaitu Justinian The Great atau dikenali juga sebagai Justinian I. Fakta menarik, di bawah Justinian I, empayar Byzantine mencapai zaman kemuncak perluasannya.

Theodora ialah anak kepada seorang seorang pelatih beruang untuk pertunjukkan di Hippodrome, sebuah stadium yang dibina di Byzantine untuk aktiviti seperti lumba kuda, pertunjukkan ala-ala sarkas dan seumpama dengannya. Lahir pada sekitar 500 Masihi di wilayah sekitar Syria, beliau merupakan keturunan Yunani yang populasi berasal di pulau kecil Cyprus. Selepas pemergian ayahnya, Theodora mengabadikan kehidupannya sebagai pelakon, penghibur kaum lelaki (seperti menari dalam keadaan bogel, membenarkan para lelaki yang dihiburkannya memegang bahagian sulitnya), berbuat komedi dan juga dianggap sebagai pelacur kanak-kanak pada waktu itu.

Hanya pada usia 16 tahun barulah Theodora membawa dirinya dari kehidupan awal di rumah pelacuran itu, menuju ke Iskandariah, Mesir lalu menukarkan kepercayaannya kepada ajaran Monophysitism, sejenis mazhab dalam agama Kristian yang mengatakan bahawa Jesus Christ (Nabi Isa) adalah ketuhanan dan kemanusiaan dipersatukan dalam satu kudrat atau “hakikat” tanpa pemisahan, tanpa sebarang kekeliruan dan tanpa alterasi. Mulai situ, Theodora mengumumkan bersara dari kerjaya awalnya dan mula mengembara ke Antioch di Syria, tinggal dengan seorang wanita Macedonia yang disyaki sebagai pengintip.

Kemudian, pada usia 21 tahun, Theodora mengembara pula ke pusat pemerintahan Empayar Byzantine iaitu Konstantinople sebelum bertemu dengan Justinian, bakal suaminya yang merupakan anak petani dari Serbia yang dalam misi untuk membantu pakciknya, Justin I untuk naik ke takhta Byzantine. Apabila Maharaja Justin I mangkat, Justinian dipilih sebagai pewaris. Ketika itu, Justinian I sudahpun berkahwin dengan Theodora. Awalnya, perkahwinan mereka ditentang kerana undang-undang Byzantine ketika itu melarang para bangsawan berkahwin dengan wanita dari kelas bawahan seperti Theodora.

Namun, Justinian I yang memang terkenal kerana jasanya membentuk kembali undang-undang Byzantine ketika itu, dan kodifikasi undang-undang yang dibuat oleh Justinian I masih dipelajari oleh pelajar undang-undang sehingga hari ini. Bahkan, jasa terlihat dalam usaha Theodora dalam mempengaruhi hal kodifikasi undang-undang yang dibuat ialah Justinian I.

Betapa banyak undang-undang baru yang diperkenalkan oleh Justinian I adalah banyak berkisarkan tentang hak-hak wanita seperti hak penceraian, hak kepada mas kahwin,  memastikan bahawa setiap bapa ayam dan pemilik rumah pelacuran tidak lagi membuat duit atas maruah wanita, dan pada kemuncak setiap undang-undang yang diperkenalkan oleh Theodora, rumah-rumah pelacuran berjaya dibasmi dari segenap sudut di Empayar Byzantine.

Bahkan, dalam perjuangannya memperjuangkan hak kaum wanita, Theodora juga membina rumah-rumah istimewa (safe house) untuk para wanita tinggal dalam keadaan aman. Sudah tentu, ini tidak mungkin dicapai kalau tidak kerana statusnya yang sebagai pemerintah bersama Byzantine berjaya Justinian I.

Antara babak-babak yang sangat diingati mengenai Theodora ialah ketika Pemberontakan Nika, di mana ketika itu di Byzantine, terdapat dua paksi politik yang sering bersaing kuasa. Ketika pemberontakan itu berlaku melibatkan dua paksi politik ini, betapa mereka mahu menaikkan maharaja Byzantine yang baru iaitu Anastasius I dan menggulingkan Justinian I.

Pemberontakan jadi tidak terkawal memaksa Justinian untuk meninggalkan Byzantine dan menyembunyikan dirinya di sudut-sudut empayar. Namun, dalam pada ketika itu, betapa Theodora bangkit menentang pemberontak suaminya. Ucapan Theodora masih diingati sehingga ke hari ini di mana dalam persidangan Theodora sahaja yang mahu mempertahankan takhtanya dan menyeru supaya para mereka yang setia dengan Justinian melawan. Dan akhirnya, pemberontakan berjaya ditundukkan oleh Theodora.

Sudah tentu, kisah-kisah yang penuh romantism di atas tidak akan mampu dicapai kalau tidak kerana permainan politik licik Theodora, yang datang dari pembunuhan, pengkhianatan, penderaan, dan seumpama dengannya. Kalau tidak, Theodora tidak akan bergelar sebagai Ms Machiavelli pada zaman moden ini, nama yang diambil daripada seorang tokoh yang terkenal dengan idea realpolitiknya.

RUJUKAN:

James A. S. Evans (2012) The empress Theodora. Partner of Justinian. University Of Texas Press

Duffy, Stella (2010) Theodora: the empress from the brothel. The Guardians.

Irving, Jenny (2013) Theodora: A True Heroine?. Ancient History Ecyclopedia.

Brooklyn Museum. Theodora.


Siapakah Funan Sebenarnya Dalam Sejarah?

Isu ini sudah lama diperdebatkan oleh Vickery (saya tidak gemar polisi Khmerization beliau), Pelliot, Dupont, Wheatley mahupun Coedes sendiri.

Namun ada satu laporan dari pengembara China,Kang Tai dan Zhu Ying dari kerajaan Wu kira-kira pertengahan abad ketiga Masehi yang menyimpan petunjuk yang amat penting.

Ia amat penting sehingga Vickery sendiri terpaksa mengubahsuai laporan pengembara China itu, untuk mengukuhkan bahawa bahasa Funan adalah dari kelompok Mon-Khmer.

Ia amat penting sehingga mampu men-checkmate-kan teori Funan adalah kerajaan Khmer.

Petikan dari rekod Kang Tai dan Zhu Ying melaporkan tentang negeri bernama Tun-Sun:

“..The kingdom of Tun-sun depends on Funan; the king name is Kun Lun (Kamara). There were many Brahmans from India…”

(Petikan saya ambil terus dari teks bahasa Inggeris yang diterjemah dari bahasa China)

Kemudian disambung tentang keterangan mengenai adat pengebumian Tun-Sun yang aneh,seakan-akan budaya orang Majusi iaitu membiarkan mayat dimakan burung.Ini ada disentuh dalam buku-buku teks sejarah kita.

Tun-Sun terletak di Segenting Kra atau utara semenanjung Malaysia. Rujuk Micheal Vickery  ‘Funan Reviewed : Deconstructing the Ancients ‘ juga Paul Wheatley dalam ‘The Journal of the Royal Asiatic Society of Great Britain and Ireland’.

Okay,dari Tun-Sun,kedua pengembara itu berlayar ke satu pulau yang besar:

“…out of Tun-Sun, on a big island of the sea, there is the country of Pi Kien, located at 8,000 li from Funan. People say that the body of the king is big, twelve feet and his head of three feet. From long time ago, he did not die and nobody know his age. This king is supernatural and pious. Bad or good actions done by people of the kingdom, thing of the future, there is nothing that the king does not know. Also none dare to impose to him. Furthermore,in the south country people calls him the king with big neck. The habit of the country is to have houses for habitation, to wear cloths, to eat regular rice and not sweet rice. The language of the habitants differs a little from the Funan. There is a mountain that produces gold; gold appears on top of stone, in immense quantity…”

Perhatikan, meninggalkan Tun-Sun mereka ke satu pulau besar dan bertemu dengan satu kerajaan bernama Pi-Kien.Ini jelas adalah sama dengan Kien-pi, iaitu panggilan China kepada Jambi atau Kampar di Sumatera. Namun dalam Kampai di Langkat juga kemungkinan kerana perjalanan ke Jambi/Kampar mungkin mengambil masa kerana lebih jauh.Jadi saya cenderung bahawa mereka sampai ke Pulau Kampai di Langkat.

Kemudian di sini ia checkmate:

“…the language of the habitants differs a little from the Funan..”

Rekod pengembara China mengesahkan bahawa bahasa Pi-Kien/Kien-Pi adalah ‘berbeza sedikit’ dari Funan menunjukkan bahasa kerajaan di Sumatera itu adalah serumpun dengan bahasa Funan.

Jika bahasa Funan adalah Khmer, sudah tentu ia dicatatkan ‘berbeza banyak’ atau ‘amat berbeza’.

Apabila mengetahui Sumatera tidak mungkin terdapat bukti kewujudan orang Mon atau Khmer, Vickery dengan licik mengubah kepada baris ayat itu kepada keterangan tentang Tun-Sun. Apabila Tun-Sun memang di utara semenanjung,ia lebih logik apabila ingin dikaitkan dengan ‘kerajaan Mon’, walaupun orang Mon hanya buka kerajaan di Thaton, Hamsawati, Haripunjaya dan Dvaravati.

I rest my case.

~Srikandi


Asal Usul Pawang Dalam Tamadun Melayu Menurut Kajian Orang Putih

William Skeat telah membaca satu kitab bagaimana asal usul pawang Melayu. Dia telah menamakan kitab tersebut sebagai “Introduction To Pawang Book” yang dipercayai menjadi manuskrip yang menjadi bahan rujukan untuk menjadi pawang.

“Bahwa ini fasal pada menyatakan surat pawang yang pertama-tama keturunan Nabi ALLAH Adam, dengan berkat ilmu mukjizat Nabi kita Muhammad dengan berkat Dato Kathi Rabun Jalil, yang diam di Madinah yang sembahyang di Kaabah dengan berkat Tok Syeikh Alim Puteh yang bersandar di tiang arash, yang tahu Lokh Mahpar yang menyuratkan dua kali syahadah yang menghadap pintu Kaabah.

Dengan berkat Tok Saih Panjang yang berdiam dinding songsang serta berkat Tok Kuning Malim Jaya yang diam di Gunung Ledang dengan berkat Tok Puteh Sabun Mata yang berdiam di Gunong Berapi Tok Maalim Karimun yang berdiam di Pulau Karimun, dengan berkat Tok Lambang Lebar Daun yang diam di Hulu Palembang, dan berkat Tok Dang Pok Dang Leni, berkat wali ALLAH, dengan berkat Ibu bapa, dengan berkat mukjizat bulan dan matahari dan dengan berkat Sultan Manikam yang diam di Puncha Arash yang memegang sekelian benih Adam dan itulah adanya”

Petikan Malay Magic William Skeat

Gimlette (1915) pula menyatakan pula hasil tembualnya dengan Pawang Diraja Kelantan pawang bermula dengan orang yang bernama Akmal Hakim. Akmal Hakim ini panggilan yang lain untuk Lukmanul Hakim.

Menurut Ronald Werner pula yang menemubual pawang kelantan menyatakan Muhammad Salleh pawang pertama yang diketahuinya. nHasil kajian temuramah dengan bomoh di Kedah, Kelantan dan Perak menyatakan Lukmanul Hakim sebagai bomoh pertama di muka bumi. Lukmanul Hakim diberikan ALLAH kitab dan ilmu perubatan lalu diamalkan dan diperturunkan.

Pawang cuaca

Menurut Walter Skeat, terdapat pelbagai jenis pawang Melayu. Antaranya ialah pawang cuaca. Pawang ini pandai dalam mengawal cuaca seperti angin dan hujan. Angin penting pada zaman dahulu kerana orang Melayu belayar untuk pelbagai tujuan antaranya perdagangan, menangkap ikan dan sebagainya. Jadi cuaca seperti angin memainkan peranan yang penting. Sebagai contoh jika sedang belayar tiada tiupan angin maka jampi akan dibaca

“Marilah Inche, marilah Tuan
Ureikan rambut kau yang panjang lampei”

(Hanya sekerat sahaja jampi saya tulis kerana ianya menyeru nama satu makhluk)

Jika angin terlalu kuat maka satu jampi akan diseru:

“Telor chichak telor mengkarong
Ketiga dengan si labi labi
Panchang ku chachak tengah harong
Angin ribut tidak menjadi
Puteh menjadi kabur
Hitam menjadi arang.”

RUJUKAN:

William Skeat. Malay Magic. 1900

Ronald Werner. Practise Of Bomoh. 1986.

Gimlette. Malay Poison an Charm Cures


Kisah Terpencil Wanita Yang Memiliki Sistem Imun Yang Bυηυh HIV

Diagnosis HIV boleh membυηυh jiwa seseorang, terutamanya dalam kalangan masyarakat yang mengamalkan konsep αib. Mesti orang akan fikir bukan-bukan, padahal penyebaran HIV tidak semestinya melalui hubungan syαhωαt.

Jangkitan HIV boleh berlaku dalam situasi tidak bersalah pun, misalnya isteri yang mendapat melalui kecurangan suami (Bevan & Gardner, 2017). Konsepnya mudah difahami: dua spesis Lentivirus yang berkeliaran dalam dunia ini, menunggu badan untuk dibiηαsαkαη melalui beberapa kaedah perantara.

Tanpa sebarang rawatan, seorang yang terkena HIV boleh hidup dalam lingkungan 9-11 tahun sahaja. Untuk mengamalkan gaya hidup biasa dengan kekasih, pesαkit perlu makan ubat untuk memastikan bebanan virus dilantaikan (Rodger, et al., 2019). Tetapi ubat ini sangat mahal, dalam lingkungan AS$21,000 hingga AS$54,000 setahun.

Walau bagaimanapun ada satu kes sangat terpencil berlaku di Esperanza, sebuah bandar Argentina yang terletak dalam negeri Santa Fe. Kes ini melibatkan seorang wanita yang hidupnya berubah habis pada tahun 2013.

Itulah tahun wanita tersebut menerima diagnosis yang meruntun jiwa: positif HIV. Tetapi lapan tahun kemudian, HIV didapati hilang daripada sistem tubuh badannya… satu dapatan yang amat mengejutkan walaupun pengamal perubatan gali habis sel dalam dαrαhnya.

Jadi timbul satu hipotesis bahawa wanita tersebut barangkali mempunyai sistem imun khas yang membυηυh HIV (Turk, et al., 2021). Cuma ada kebarangkalian yang HIV masih ada… sekadar terbeηαm sampai tidak dapat dikesan.

Identiti wanita ini dirahsiakan oleh keranabudaya Argentina yang menghina golongan positif HIV. Tetapi perlu tahu yang beliau bukan orang pertama dengan sistem imuniti sebegini hebat.

Tahun lalu, seorang wanita bernama Loreen Willenberg yang berjaya kalahkan HIV daripada tubuh badannya tanpa bantuan perubatan (Mandavilli, 2020).

Willberg dan Wanita Esperanza bersama Pesαkit London dan Pesαkit Berlin adalah empat jaguh luar biasa yang dikategorikan sebagai “elite controller” (Gupta, et al., 2020).

Golongan ini mempunyai sistem imun yang mampu mengawal penularan HIV dalam tubuh badan tanpa ubat. Menurut (Gebara, et al., 2019), hanya 1 peratus dalam kalangan pesαkit HIV adalah elite controller.

Dan saintis masih bergelut untuk kenal pasti macam mana sistem imun menjadikan seseorang elite controller (Thompson, 2021). Cuma mereka sedang mengenal pasti jika sistem imun elite controller boleh ditiru orang lain melalui teknologi perubatan.

Perjuangan Untuk Merawat

Dari dulu lagi saintis melihat “ubat penyembuh HIV” sebagai holy grail yang wajib ditunaikan. Sejak tahun 1981, seramai 32 juta orang sudah menjadi mαηgsα penyakit berkenaan dengan AIDS.

Bertrilion sudah dihabiskan untuk tujuan penyelidikan, yang meluaskan pengetahuan sains tentang HIV. Tetapi sampai sekarang, hanya terapi antiretroviral (ART) sahaja paling berkesan melαωαη HIV. Itupun ART tidak menyembuh – sekadar mengekang morbiditi HIV.

Kerana sifat HIV itu sendiri sangat cilik mengelak mekanisme imun yang sepatutnya menyingkirkan mikroorganisme asing.

Sekalipun diserαηg ubat-ubatan moden, HIV sekadar bersembunyi dalam sebuah rizab yang bertakung dalam lapisan usus (Hopkin, 2008). Jadi mungkin HIV takkan boleh sembuh 100 peratus.

Cuma berkat daripada penyelidikan yang agresif, sains menemui jalan untuk putuskan rantaian kebolehjangkitannya… sekali gus memudahkan urusan harian seseorang. Walau bagaimanapun, jika “elite controller” dapat dimarhaenkan sampai semua pesαkit HIV dapat manfaat… tentu sekali penyakit ini dapat dirawat sendiri.

RUJUKAN:

Bevan, T., & Gardner, L. (2017, Februari 2). “These things happen” says wife who forgave cheating husband for infecting her with HIV. Daily Mirror.

Gebara, N., et al. (2019). HIV-1 elite controllers: an immunovirological review and clinical perspectives. J Virus Erad. 5 (3): 163-166.

Gupta, R., et al. (2020). E vidence for HIV-1 cure after CCR5Δ32/Δ32 allogeneic haemopoietic stem-cell transplantation 30 months post analytical treatment interruption: a case report. The Lancet. 7 (5): 340-347.

Hopkin, M. (2008). HIV can ‘never be cured’. Nature.

Mandavilli, A. (2020, Ogos 26). A woman may have been cured of H.I.V. without medical treatment. The New York Times.

Rodger, A., et al. (2019). (ditapiskan) of HIV transmission through condomless (ditapiskan) in serodifferent (ditapiskan) couples with the HIV-positive partner taking suppressive antiretroviral therapy (PARTNER): final results of a multicenter, prospective and observational study. Lancet. 393 (10189): 2428-2438.

Thompson, J. (2021, November 20). Patient’s immune system ‘naturally’ cures HIV in the second case of its kind. Live Science.

Turk, G., et al. (2021, November 16). A possible sterilizing cure of HIV-1 infection without stem cell transplantation. Annals of Internal Medicine.


Gerakan Memurnikan Bahasa: Perihal Bahasa Melayu VS Beka Melayu

Bahasa Melayu adalah sebuah bahasa yang dituturkan oleh 300 juta penutur di seluruh dunia khususnya di Indonesia, Malaysia, Singapura, Brunei, Timur Timor, Filipina dan Palawan serta Pulau Krismas dan Pulau Kokos di Australia. Beka Melayu secara dasarnya ialah kepercayaan bahasa kosa kata jati lebih diutamakan berbanding kata pinjaman. Perkataan “bahasa” yang merupakan kata pinjaman bahasa Sanskrit, bhāṣā (भाषा) digantikan dengan “beka” yang secara harfiahnya bermaksud “berbual-bual”.  Untuk pengetahuan, perkataan “beka” merupakan serumpun dengan “Wika” dalam bahasa Tagalog.

Persoalannya, bagaimana hendak mencipta “Beka Melayu”? Kosa kata Beka Melayu boleh dicipta dengan menggunakan gabungan asas perkataan jati seperti “Matahari” daripada perkataan “Mata” dan “Hari”. Selain itu, terjemahan langsung daripada bahasa asing seperti Hidrogen (Bahasa Yunani) kepada Akar Air (Beka Melayu) membantu penciptaan tersebut. Menambahkan makna asas perkataan jati seperti “Akar” bagi menggantikan istilah Sains “Zarah” (Particles) turut berupaya. Malah, perkataan secara langsung daripada Proto-Austronesia boleh digunakan jika bahasa moden tidak mempunyai perkataan tertentu.

Antara kosa kata dalam Beka Melayu ialah “Kalilangit” dan “Kaliapi”. Perkataan “Kalilangit” dan “Kaliapi” masing-masing digunakan untuk menggantikan “Syurga” dan “Neraka”. Kedua-dua kosa kata jati itu terdiri daripada perkataan “Kali” serta “Langit” dan “Api”. Dalam Proto-Austronesia, “Kali” ialah imbuhan awalan yang menunjukkan hubungan alam ghaib.

Selain itu, “Akar Air” dan “Akar Tajam” adalah contoh kosa kata dalam Beka Melayu. Perkataan tersebut masing-masing digunakan untuk menggantikan istilah Sains “Hidrogen” dan “Oksigen”. Kedua-dua kosa kata tersebut terdiri daripada perkataan “Akar” serta “Air” dan “Tajam”. Dalam Sains, molekul air terdiri daripada dua atom Hidrogen dan satu atom Oksigen. Dalam Sains juga, Oksigen berperanan dalam pembentukan asid.  Justeru, “Akar Air” terbentuk daripada pengetahuan Sains dalam bilangan Hidrogen yang lebih banyak daripada Oksigen di dalam setiap molekul air.

Di samping itu, “Rumah Makan” atau “Balai Makan” adalah contoh kosa kata dalam Beka Melayu. Kedua-dua perkataan tersebut digunakan untuk menggantikan istilah sedia ada seperti “Restoran”, “Warung”, “Kedai Makan” dan sebagainya. Kedua-dua istilah tersebut terdiri daripada perkataan “Rumah”, “Makan” dan “Balai”.

Kemudian, “Buah Api” adalah contoh kosa kata dalam Beka Melayu. Perkataan tersebut digunakan untuk menggantikan perkataan “Lampu”. Perkataan itu terdiri daripada perkataan “Buah” dan “Api”. Menurut Sejarah, Thomas Alva Edison berjaya membuat paten untuk lampu ciptaannya pada tahun 4 November 1879. Lampu tersebut seolah-olah seperti bentuk buah pir.  Bentuk buah tersebut menjadi ilham pembentukan istilah “Buah Api”.

Seterusnya, “Nusaraya”, “Nusatengah” dan “Nusamatahari” adalah contoh kosa kata dalam Beka Melayu. Ketiga-tiga perkataan tersebut masing-masing digunakan untuk menggantikan nama tempat sedia ada iaitu “Indonesia”, “Singapura” dan “Jepun”. Perkataan tersebut terdiri daripada perkataan “Nusa” (Pulau), “Raya” (Besar), “Tengah” dan “Matahari”. Kedudukan geografi ketiga-tiga negara tersebut memberi ilham kepada istilah Beka Melayu. Nusaraya (Indonesia) mempunyai banyak pulau, Nusatengah (Singapura) dikelilingi oleh dua negara dan matahari terbit dahulu di Nusamatahari (Jepun).

Akhir sekali, “Rumah Sembahyang” dan “Balai Sembahyang”  adalah contoh kosa kata dalam Beka Melayu. Kedua-dua perkataan tersebut digunakan untuk menggantikan istilah khusus tempat ibadat mengikut agama tertentu seperti Masjid, Surau, Gereja, Sinagog dan sebagainya. Perkataan tersebut terdiri daripada perkataan “Rumah”, “Balai” dan “Sembahyang”. Untuk pengetahuan, perkataan “sembahyang” terdiri daripada perkataan “Sembah” dan “Hiang” (Tuhan).

Akhir kata, itu adalah contoh kosa kata dalam Beka Melayu. Antara kelebihan dalam kejayaan pembersihan bahasa Melayu ialah, penutur bahasa tersebut akan lebih mudah mempelajari dan memahami bahasa serumpun yang lain. Sebagai contoh, perkataan “balai” adalah serumpun dengan “fale” (Tonga), “hale” (Hawaii), “bahay” (Tagalog), “bai” (Palau) dan “walai” (Dusun). Keburukannya ialah, gerakan ini akan memperlahankan perolehan maklumat baharu. Sebagai contoh, ahli bahasa mengambil masa yang agak panjang untuk mencipta perkataan jati bagi menggantikan perkataan Selfie, Joystick, Games dan sebagainya. Masa yang panjang tersebut menyebabkan perkataan asing itu sebati dalam diri kita.

Artikel disumbangkan oleh Alam Bahasa untuk The Patriots.


Gigi Tumbuh Kat Ovari

Bagi mereka yang melihat gambar in,
pasti perkara pertama yang muncul di fikiran mereka adalah ini ketumbuhan.
Malangnya, ini bukan. Ini sebenarnya ialah kanser ovari, dan benda putih tu
sebenarnya gigi.

Ok, mungkin anda tengah pelik sekarang,
kenapa boleh ada gigi dalam ovari manusia? Jauh kot daripada mulut. Sebabnya
ialah kanser tu terjadi di kawasan sel stem ovari.

Ini ialah artikel tentang sel stem dan
kepentingannya.

Anda pernah terfikir tak dari mana
datang kita punya sel dan tisu badan. Dari mana sel kulit kita berasal? Dari
mana sel darah kita dicipta? Mesti ada pencipta dan pengilangnya kan? Jawapan
untuk hal ini ialah sel stem. Sebelum sel darah jadi sel darah, dan sel kulit
jadi sel kulit, mereka adalah sel stem. Mak bapak segala sel.

Benda ni sebenarnya dah wujud waktu kita
baru disenyawakan lagi. Selepas sperma ayah bersatu dengan ovum ibu, gabungan
ini akan mewujudkan zigot dan seterusnya, seketul daging yang masih tak
spesifik sifat dan fungsinya. Bila cukup waktu, sebahagian daripada sel ini
akan berubah menjadi spesifik lalu membentuk organ dan tisu manusia. Ini lah
sel stem terawal dan yang paling bagus. Sel zigot totipotensi.

Kalau tak faham dengan penjelasan di
atas, anggaplah sel stem ni macam tepung. Bila kita bentukkan dia, dia boleh
jadi macam macam kuih dan kek. Sama juga dengan sel stem. Dia sel yang tiada
rupa dan sifat lagi, tapi bila dah sampai masa, dia akan berubah balik. Tapi,
apa yang bagus pasal sel stem ni ialah kalau kita rangsang dia dengan sel lain,
atau tampal sel stem ni kepada sel yang dah ada sifat, dia akan berubah menjadi
sel bersifat tu. Sebagai contoh, kalau kita tampal sel stem ni dekat bahagian
kaki terputus, dia akan berubah jadi sel sel di kaki dan akan tumbuhkan balik
selagi cukup sel stem. Bayangkan, orang yang tempang semua tu, ada kaki balik.

Satu lagi masalah perubatan yang boleh
dirawat dengan sel stem ialah masalah organ rosak. Selalunya bila masalah macam
ni kita akan mintak organ dari penderma. Masalahnya, organ ni pun macam darah
juga yang ada jenis macam A, B, AB dan O semua tu. Dalam kebanyakan kes, badan
kita akan tolak organ orang lain kalau tak sama jenis. Sel darah putih akan
makan organ tu sampai mati.

Kalau sesuai pun kena makan ubat pelemah imun sampai mati sebab kalau tak, sel darah putih akan makan. Organ yang paling sesuai ialah organ daripada kembar serias sebab DNA 99% sama. Tapi tu la, bukan semua orang ada kembar seiras. Jadi, kalau kita rangsang sel stem tu untuk tumbuh organ rosak pesakit berdasarkan DNA pesakit, tak ke kita akan dapat organ yang sama dengan organ asal pesakit? Mesti badan pesakit tu tak tolak punya. Takde la pesakit nak kena makan ubat pelemah imun sampai ke tua.

Sebab itu zigot totipotensi ni dikira
sel stem paling bagus, sebab dia ni dikira sel stem yang paling awal dan boleh
ikut apa apa acuan. Dia bukan setakat boleh cipta organ dan tisu baru, nak
cipta satu badan terus pun boleh. Bila zigot ni dah membesar jadi manusia, sel
stem totipotensi ni dah tiada, tapi kita ada sel stem lain macam sel puliropotensi
dan multipotensi. Boleh je nak cipta satu organ terus, tapi lagi terbatas
berbanding totipotensi. Contoh sel stem tersebut ialah tali pusat dan sel germa
di ovari dan testis. Sebab itu ada tumor ovari tu boleh ada mata, gigi dan
rambut. Sebab sel tumor di situ pergi rangsang sel stem jadi tisu dan organ.

Walau bagaimanapun, sel stem ni hanya boleh berfungsi kalau kita dedahkan dia pada sel yang sama spesis. Sel stem manusia tak akan berubah jadi sel tulang kalau tulang tu tulang lembu. Sama juga kalau kita guna sel stem ayam pada tikus. Tak jadi apa-apa.

Jadi kalau ada tukang jual ubat yang kata dia jual ubat sel stem, selalunya itu scam. Gila ke apa jual sel stem pokok untuk rawat manusia. Lagi bebal bila dia suruh kita makan sel stem tu untuk sembuh. Tak kisahlah kalau sel stem tu sel stem manusia pun, kalau dah masuk perut memang jadi makanan dan khasiat je la.

RUJUKAN:

Adewumi O, et al. (The International
Stem Cell Initiative) (July 2007). “Characterization of human embryonic
stem cell lines by the International Stem Cell Initiative”. Nature
Biotechnology. 25 (7): 803–16. doi:10.1038/nbt1318. PMID 17572666.

Hans R. Schöler (2007). “The
Potential of Stem Cells: An Inventory”. In Nikolaus Knoepffler; Dagmar
Schipanski; Stefan Lorenz Sorgner (eds.). Human biotechnology as Social
Challenge. Ashgate Publishing, Ltd.
p. 28. ISBN 978-0-7546-5755-2.

Mitalipov S, Wolf D (2009). Totipotency,
pluripotency and nuclear reprogramming. Advances in Biochemical
Engineering/Biotechnology. 114. pp. 185–199. Bibcode:2009esc..book..185M.
doi:10.1007/10_2008_45. ISBN 978-3-540-88805-5. PMC 2752493. PMID 19343304.

Schöler, Hans R. (2007). “The
Potential of Stem Cells: An Inventory”. In Nikolaus Knoepffler; Dagmar
Schipanski; Stefan Lorenz Sorgner (eds.). Humanbiotechnology as Social
Challenge. Ashgate Publishing.
p. 28. ISBN 978-0-7546-5755-2.


Kota Samarkand: Pintu Ke Timur Dan Barat

Samarkand, atau juga dieja sebagai Samarqand, merupakan sebuah kota yang terletak di Uzbekistan moden, atau dahulunya disebut sebagai Transoxiana, Asia Tengah. Lokasi bandar ini yang terletak di Lembah Sungai Zerafshan memberikannya sumber alam yang banyak. Selain itu, Samarkand ini juga terletak di sepanjang Jalan Sutera yang menghubungkan Dunia Mediterranean dan Dunia Timur.

Faktor yang kedua ini banyak menyumbang kepada perkembangan Samarkand dan ia menjadi salah sebuah kota teragung di Asia Tengah. Namun, sejarah Samarkand itu sendiri lebih mendahului laluan perdagangan masyhur itu dan ia merupakan salah sebuah kota paling tua dihuni secara berterusan di Asia Tengah.

SAMARKAND PURBA

Bukti arkeologi mendapati kawasan Samarkand sudah pun dihuni oleh manusia sejak kurun ke-14 Sebelum Masihi. Pada kurun ke-6 Sebelum Masihi, kota itu menjadi sebahagian daripada Empayar Achaemenid, iaitu apabila ia dit4kluk oleh Cyrus Agung. Pada era pemerintahan Darius Agung, Samarkand dijadikan sebagai ibu kota wilayah satrapi Sogdiana.

Nama Samarkand berasal-usul daripada bahasa Sogdian, yang membawa maksud ‘Kubu Batu’. Malahan, ekskavasi arkeologi yang dijalankan di sana berjaya menemukan runtuhan kuil Sogdian purba. Selain itu, tidak banyak maklumat yang diketahui perihal Samarkand di zaman purba ini. Apapun, ilmuwan mengandaikan bahawa ia kerap dikunjungi oleh para pengembara dari Babylon, Assyria dan Parsi yang menuju ke China.

PEN4KLUKAN SAMARKAND OLEH ALEXANDER AGUNG

Pada kurun ke-4 Sebelum Masihi, Samarkand dit4kluk oleh Alexander Agung dalam kempennya menentang Empayar Achaemenid. Dalam sumber-sumber Yunani, Samarkand dipanggil sebagai Maracanda. Kota ini dijadikan sebagai pangkalan Alexander bagi melancarkan ekspedisi-ekspedisi ketenteraan yang selanjutnya di rantau itu.

Samarkand juga dijadikan sebagai tempat berlangsungnya salah satu episod kehidupan yang paling masyhur bagi Alexander. Menurut sumber-sumber purba berkenaan Alexander, di kota inilah raja Macedonia itu membvnuh Cleitus, seorang pegawai tentera Macedonia yang pernah menyelamatkan beliau dalam Pertempuran Granicus, semasa berlakunya pertelagahan antara mereka berdua dalam keadaan mabuk.

Selepas kem4tian Alexander, Samarkand menjadi sebahagian dari wilayah satrapi Baktria bagi Empayar Seleucid. Sekitar separuh kedua kurun ke-3 Sebelum Masihi, Empayar Seleucid disibukkan oleh pep3rangan menentang Empayar Ptolemy di Barat.

Satrapi Baktria mengambil peluang ini untuk mengisytiharkan kemerdekaan dan membentuk Kerajaan Yunani-Baktria. Justeru, Samarkand diserap ke dalam entiti baru ini. Kejatuhan Kerajaan Yunani-Baktria di tangan Empayar Kushan memperlihatkan pemilikan Samarkand sekali lagi bertukar tangan

SELEPAS ZAMAN KUSHAN

Samarkand menempuh era kemunduran ketika berada di bawah kekuasaan Empayar Kushan, dan hanya mengalami kebangkitan semula beberapa kurun kemudian. Pada kurun ke-7 Masihi, Jalan Sutera kembali dibuka oleh Dinasti Tang.

Hal ini membawakan kekayaan yang melimpah-ruah buat kota Samarkand, yang meraih banyak keuntungan daripada aktiviti perdagangan. Kediaman-kediaman bangsawan yang bertarikh antara kurun ke-6 dan kurun ke-8 Masihi ditemui di sana, sekaligus membuktikan kekayaan yang dikecapi oleh Samarkand pada zaman itu.

PEN4KLUK-PEN4KLUK SAMARKAND YANG LAIN

Samarkand kemudian dit4kluk oleh suku Turk, dan seterusnya oleh bangsa Arab sekitar permulaan kurun ke-8 Masihi. Berikutan pen4klukan oleh bangsa Arab ini, agama Islam menjadi agama dominan dalam kalangan penduduk kota itu.

Pada tahun 1220 Masihi, Samarkand menerima pukulan yang dahsyat apabila ia dit4kluk oleh Monggol di bawah kepimpinan Genghis Khan. Catatan sejarah mendakwa bahawa hanya suku sahaja daripada populasi lamanya, atau bahkan kurang daripada itu, disisakan oleh Monggol. Malah, ramai artisan mahir dipindahkan dari kota itu untuk dibawa ke Monggolia.

Pembinaan Masjid Jamek di Samarkand. Ilustrasi oleh Bihzad untuk Zafar-Nameh. Teks ini disalin di Herat pada 1467-68

Kegemilangan Samarkand hanya dikecapi kembali pada tahun 1371, apabila seorang lagi pen4kluk agung, iaitu Timurlane, menjadikan Samarkand sebagai ibu kotanya. Justeru, kota itu segera diperkuatkan dengan tembok baharu. Sebuah citadel turut dibina. Tambahan lagi, sejumlah artisan mahir dipindahkan oleh Timurlane dari wilayah-wilayah t4klukannya yang lain ke Samarkand, di mana mereka ini kemudiannya mendirikan bangunan-bangunan baru di kota itu.

Antara bangunan yang paling masyhur dibina di Samarkand pada era Timurid ialah Masjid Bibi-Khanum, Masjid Registan, Gur-i Amir (Makam Pemerintah, iaitu Permakaman Timurlane), dan Balai Cerap Ulugh-Be.

Ramai sejarahwan yang mendakwa bahawa pada era pemerintahan Timur inilah Samarkand mengecapi zaman kemuncaknya. Selepas ketumbangan Timurid pada permulaan kurun ke-16 Masihi, Samarkand dit4kluk oleh suku gasar Uzbek.

Dinasti baru, iaitu Dinasti Shaybani, memindahkan ibu kota dari Samarkand ke Bukhara. Apapun, kota ini terus diperindah oleh penguasa barunya. Misalnya pada tahun 1660 Masihi, tiga buah madrasah dibina di dataran Registan sekaligus membentuk rupa terakhir.

TERJEMAHAN:

Wu Mingren. (15 Februari 2016). Samarkand: An Ancient Link Between East and West. Ancient Origins. https://www.ancient-origins.net/ancient-places-asia/samarkand-ancient-link-between-east-and-west-005355


Taburlah Bunga Di Atas Pusara

“Andai kata kami gugur semua
Taburlah bunga di atas pusara
Kami mohon doa
Malaysia berjaya.”

Lagu ‘Inilah Barisan Kita’ ni, sudah tentu semua rakyat Malaysia dah hafal kan. Lagi-lagi abang askar kita, yang lebih menjiwai dengan mempertaruhkan nyawa untuk negara. Jika terkorban, akan dimakamkan secara terhormat.  Seperti lagu tadi, taburlah bunga di atas pusara. Dah tu, siram air lagi. Eh? Kenapa kena tabur bunga, jirus air pulak? Abang askar kita buat benda bidaah ke?

Haaa..di sinilah kena faham adat bersendi syariat, syariat bersendi kitabullah.

Rasulullah ﷺ melalui kawasan perkuburan dari perkuburan di Madinah atau Makkah, lalu Baginda mendengar suara dua orang yang sedang diazab di dalam kubur mereka. Maka ﷺ bersabda: “Kedua-duanya diazab dan diazab kedua-duanya bukan kerana dosa besar”, kemudian Baginda bersabda:

“Salah seorang daripada kedua-duanya diazab kerana tidak bersuci setelah kencing dan yang satu lagi kerana dia melaga-lagakan orang lain.” Kemudian, Rasulullah ﷺ meminta pelepah kurma dan membahagikannya kepada dua bahagian, lalu meletakkan (mencacak) setiap dua kubur itu dengan setiap pelepah. Lalu ditanya kepada Baginda: “Wahai Rasulullah ﷺ, kenapa Tuan berbuat sebegini?” Baginda bersabda: “Mudah-mudahan ia (pelepah) tadi boleh meringankan azab kedua-duanya selama ia belum kering. (HR Bukhari)

Para ulama’ beristinbat daripada perbuatan Nabi ﷺ mencacak dua pelepah tamar di atas kubur, untuk bolehnya mencacak pokok dan bunga pada kuburan orang islam. Ia difatwakan dalam kitab al-Fatwa al-Hadisyyah. Imam Al-Qurtubi menyatakan, hadis ini merupakan isyarat, selama ianya basah, maka ia akan bertasbih, dan sekiranya ia sudah kering, maka jadilah dia sebagai “jamad”.

Imam Nawawi mensyarahkan, “Hukuman kepadanya (ahli kubur) akan dikurangkan kerana selagi ia segar, ia akan menyebutkan tasbih.” Daripada ini ulama mengharuskan pula bacaan al-Quran dan berdoa di sisi kubur, kerana bacaan zikir daripada lidah manusia yakni khalifatullah lebih afdhal daripada tasbih pelepah tamar tadi.

Namun meletakkan tumbuhan itu pun ada kebaikannya. Jikalau tidak, mengapa Nabi ﷺ mencacakkannya sedangkan boleh sahaja Nabi ﷺ berdoa semata-mata. Jikalau tidak, mengapa Nabi ﷺ mengatakan, “selama ia belum kering.” Maknanya kerana tasbih tumbuhan tadi, azab ahli kubur diringankan.

Dalil agama ada 4 iaitu Al-Quran, Hadis, qias dan ijma’ ulama’. Perbuatan menabur bunga adalah qias atau kiasan kepada perbuatan Nabi memacak pelepah tamar. Kedua-duanya tumbuhan yang hidup. Sama. Begitu juga dengan menanam atau mencacak bunga.

Bunga yang ditabur atas kubur itu, bukanlah benda mati. Ia berzikir dan bertasbih. Allah berfirman: “Bertasbih kepada Allah apa yang ada di langit dan apa yang ada di bumi; hanya Allah lah yang mempunyai semua kerajaan dan semua pujian, dan Dia Maha Kuasa atas segala sesuatu”. (QS. At-Taghabun: 1)

Macam mana pulak dengan menjirus air?

Nabi ﷺ melakukan sedemikian pada kubur anak baginda, Saidina Ibrahim sebagaimana diriwayatkan oleh Imam asy-Syafie dan juga pada kubur Saad sebagaimana yang diriwayatkan oleh Imam Ibnu Majah. Nabi juga memerintahkan dijirus air pada kubur Saidina Uthman bin Mazhun sebagaimana diriwayatkan oleh Imam Tirmizi.

Syeikh Abu Bakar Syatha ad-Dimyathi dalam kitabnya I’anah ath-Tholibin menyebutkan, “Dan (disunatkan) menyiram (menjirus) kubur dengan air agar debu-debu tanah tidak ditiup angin dan kerana bahawasanya Nabi ﷺ melakukan sedemikian pada kubur anak baginda Saidina Ibrahim”. Pada ayat lain, “Dan yang mustahab adalah air tersebut suci lagi menyucikan dan sejuk (air mutlaq) sebagai tafa’ul mudah-mudahan Allah menyejukkan kubur si mati.”

Kitab Nihayah az-Zain menambah, “Tidak mengapa dengan sedikit air mawar kena malaikat menyukai bau yang harum.”

Begitulah, tiada salahnya perbuatan menabur bunga dan menjirus air di atas kuburan. Manfaatnya, jikalau ahli kubur itu pendosa, maka azabnya akan diringankan. Jikalau ahli kubur itu orang soleh, maka darjatnya akan diangkat. Hati-hati menilai amalan orang tua-tua kita. Salah bicara, memecahbelahkan masyarakat. Ingat, kita bersyukur tidak berada di negara yang penduduknya tidak sibuk dikafir-kafirkan. Aman damai. Aqidah rasmi kita; Ahli Sunnah wal Jamaah. Sultan yang kita sayang pun Ahli Sunnah wal Jamaah. Alhamdulillah.

Last sekali, ingat wasiat Altimet:

Tujuh kali pergi usrah sudah pandai tepis fatwa
Amboi amboi
Amboi amboi amboi amboi amboi amboi
Amboi amboi amboi amboi amboi amboi amboi
Amboi amboi amboi amboi amboi amboi
Amboi amboi amboi amboi amboi amboi amboi

RUJUKAN:


Manna & Salwa, Makanan dari Langit untuk Bani Israil

Katalah korang tersesat dalam hutan. Lapar-lapar pulak, ada orang bagi makan free. Apa korang ucap? Mesti la terima kasih kan.

Beza benor dengan Bani Israil. Diorang bukan order foodpanda tau. Allah turunkan Manna & Salwa istimewa dari langit! Dah la tak bagi 5 star, tu pun banyak complain?!

Nabi Muhammad pernah diturunkan satu ayat Quran yang buat ramai Rabbai Yahudi tercengang. Macam mana tahu pasal ni??

یَـٰبَنِیۤ إِسۡرَ ٰۤءِیلَ ٱذۡكُرُوا۟ نِعۡمَتِیَ ٱلَّتِیۤ أَنۡعَمۡتُ عَلَیۡكُمۡ وَأَوۡفُوا۟ بِعَهۡدِیۤ أُوفِ بِعَهۡدِكُمۡ وَإِیَّـٰیَ فَٱرۡهَبُونِ﴿ ٤٠ ﴾
Wahai Bani Israil! Kenangkanlah kamu akan segala nikmat yang telah Kuberikan kepada kamu, dan sempurnakanlah perjanjian (kamu) denganKu, supaya Aku sempurnakan perjanjianKu dengan kamu; dan kepada Akulah sahaja hendaklah kamu merasa gerun takut, (bukan kepada sesuatu yang lain). (Al-Baqarah, Ayat 40)

PERJANJIAN. Allah ungkit balik tentang perjanjian Bani Israil dalam Taurat yang telah Rabbai Yahudi sembunyikan. Patutnya, diorang mesti beriman dengan Nabi akhir zaman, yakni baginda Rasulullah. Diorang tak puas hati lahir Rasul dari bangsa Arab, bukan bangsa Yahudi. Ini menjadi sebab Rabbai menafikan kenabian Rasulullah. Dengan turunnya ayat di atas, terbongkarlah muslihat mereka selama ini.

Tafsir Tabari sebut, sampai 6 nikmat besar Allah bagi pada diorang:

Demi sebesar-besar nikmat iman, diutuskan ramai Rasul serta diturunkan kitab-kitab suci seperti Zabur, Taurat dan Injil. Kaum Yahudi tak dibiarkan merana, Allah selamatkan diorang daripada penindasan Firaun. Manjanya diorang, sampaikan bila berjalan merentasi padang pasir yang panas terik, diorang redup dinaungi awan. Bila lapar sewaktu sesat 40 hari, Allah turunkan Manna & Salwa dari langit. Tak cukup dengan itu, bila dahaga Nabi Musa ketuk batu dan keluarlah 12 pancuran mata air. Tu pun complain lebih.

Manna & Salwa ni apa? Special tau Allah turunkan dari langit.

Manna:

Ada yang kata Luban (Arabic Gum). Tabsir Ibn Katsir sebut Manna turun pada diorang macam salji, lebih putih daripada susu dan lebih manis daripada madu. Turun time subuh sampailah terbit matahari. Makan masa tu, mencukup untuk seharian. Ada yang kata likatnya macam madu dan kena campur dengan air, baru diminum. Pendapat lain kata Manna ni roti. Ada yang bandingkan dengan madu yang kita biasa makan, Manna 70 kali ganda lagi lazat. Macam manisan halawiyat. Bani Israil minta ni dengan Nabi Musa bila kelaparan.

Salwa:

Sejenis burung macam puyuh. Burung made in paradise, dari syurga kau! Saiznya besar sikit daripada burung biasa. Ada yang kata serupa burung merpati. Bani Israil minta nak makan daging dengan Nabi Musa, lantas bertiuplah angin kepada mereka sambil membawakan Salwa.

Bila dah dapat makan Manna & Salwa, diorang tanya lagi nak minum apa? Tu yang Nabi Musa ketuk batu dan memancarlah mata air segar sedia diminum.

Tapi perangai Yahudi, memang kuat complain.

Dan (kenangkanlah) ketika kamu berkata: “Wahai Musa, kami tidak sabar (sudah jemu) dengan makanan yang semacam sahaja; maka pohonkanlah kepada Tuhanmu untuk kami, supaya dikeluarkan bagi kami sebahagian dari apa yang tumbuh di bumi; dari sayur-sayurannya, dan mentimunnya, dan bawang putihnya, dan adas (kacang dalnya), serta bawang merahnya”. Nabi Musa menjawab: “Adakah kamu mahu menukar sesuatu yang kurang baik dengan meninggalkan yang lebih baik? Turunlah kamu ke bandar kerana di sana kamu boleh dapati apa yang kamu minta itu”. Dan mereka ditimpakan dengan kehinaan dan kepapaan, dan sudah sepatutnya mereka mendapat kemurkaan dari Allah. Yang demikian itu ialah disebabkan mereka kufur (mengingkari) ayat-ayat Allah (perintah-perintah dan mukjizat-mukjizat yang membuktikan kebesaranNya); dan mereka pula membunuh Nabi-nabi dengan tidak ada alasan yang benar. Yang demikian itu ialah disebabkan mereka menderhaka dan mereka pula sentiasa menceroboh. (Surah Baqarah, Ayat 61)

Jemput beli buku KITAB TAMADUN YAHUDI untuk tahu lagi banyak pasal bangsa Yahudi. Buku ini boleh dibeli di sini bit.ly/kitabtamadunyahudi


Thomas Paine – Individu di Sebalik Dua Revolusi

Tidak ramai yang mengenali Thomas Paine, yang merupakan antara propagandis politik terulung dalam sejarah. Paine merupakan anak kelahiran Norfolk, England dan meninggal dunia pada 1809 pada usia 72 tahun dan dikebumikan di New York, Amerika Syarikat. Paine hidup ketika kurun mencatatkan dua revolusi besar yang tercetus pada masa itu iaitu di Perancis dan Amerika Syarikat. Beliau juga dianggap sebagai Bapa Pengasas AS.

Ketika usia mudanya, Paine telah mencuba pelbagai pekerjaan namun semuanya gagal. Akhirnya, beliau telah memilih untuk menjadi pegawai percukaian namun dipecat pada tahun 1772 apabila desakan kerasnya untuk menaikkan gaji pekerja sebagai cara untuk menghapuskan rasuah tidak dipersetujui. Dalam keadaan tidak berpendapatan, beliau telah bertemu Benjamin Franklin yang mencadangkan beliau agar berhijrah ke Amerika untuk melakukaan kerja penulisan di sana.

Common Sense

Paine bekerja di syarikat milik menantu Franklin iaitu Pennsylvania Magazine, di mana di sana beliau telah menerbitkan sejumlah artikel dan puisi. Kebetulan, ketika Paine tiba di Amerika pada tahun 1774, pertempuran antara pihak koloni Amerika dan penjajah British sedang sengit berlansung. Ketika inilah, beliau telah menghasilkan risalah paling popular pada ketika itu iaitu Common Sense.

Common Sense merupakan risalah yang ditulis oleh Paine di mana isinya menyokong tenter4 koloni yang dipimpin George Washington. Dalam risalah tersebut, Paine beranggapan bahawa puak koloni sepatutnya tidak hanya memberontak menentang akta percukaian yang zalim, malah inilah peluang terbaik untuk menuntut kemerdekaan sepenuhnya dari empayar British.

Tambah beliau, kerajaan pilihan rakyat adalah lebih mulia berbanding mana-mana bentuk kerajaan yang berasakan aristokrasi dan perwarisan, termasuk kerajaan monarki, yang merujuk kepada monarki England ketika itu. Menurutnya, tiada lagi saat terbaik pada masa akan datang untuk melepaskan diri dari cengkaman British, maka puak koloni perlu memenangi pertempuran ini.

Betapa berpengaruhnya risalah Common Sense ini sehinggakan bapa pengasas Amerika Syarikat sendiri, John Adams menyebut bahawa ‘tanpa pena penulis Common Sense, perjuangan Washington akan menjadi sia-sia sahaja’. Risalah ini jugalah antara yang dirujuk dan membuka jalan ke arah Pengisytiharan Kemerdekaan Amerika Syarikat 1776. Pengaruh Common Sense juga dapat dibuktikan dengan rekod cetakan dan penjualannya yang mencecah 150 ribu pada akhir tahun 1776, satu angka yang luar biasa pada zaman tersebut.

Ketika pe.ra.ng revolusi sedang hangat berlansung, tulisan Paine juga telah berjaya menyemarakkan semangat tentera-tentera koloni untuk terus menghimpit puak loyalist. Ketika musim sejuk Disember tahun 1776, tentera Washington berada dalam keadaan yang sangat teruk di mana sesetengah sejawaran berpendapat mereka berada di ambang perpecahan. Keadaan ini telah memberi inspirasi kepada Paine untuk menghasilkan satu lagi risalah yang bertajuk The American Crisis.

Dari situlah wujudnya bait permulaan terkenal iaitu ‘These are the times that try men’s souls’. Risalah tersebut telah berjaya memberi inspirasi kepada tenter4 Washington di mana mereka telah berjaya memenangi Pertempuran Trenton yang dianggap sebagai medan pertempuran yang sangat signifikan di mana kemenangan Washington telah memberi banyak kelebihan kepada tenter4nya.

Karier Politik

Setelah Revolusi Amerika tamat, di situlah bermulanya karier politik Thomas Paine di mana beliau telah ditugaskan sebagai setiausaha di Jawatankuasa Kongres Bagi Hal Ehwal Luar Negeri dan seterusnya sebagai kerani di Pennsylvania Assembly. Paine juga telah menulis preamble bagi satu akta yang telah membebaskan 6000 hamba di Amerika.

Kembali ke England

Setelah karier politiknya makin suram di Amerika Syarikat, Paine perlahan-lahan mula beralih arah bidang rekaan, antaranya pembuatan jambatan besi. Pada April 1787, beliau kembali ke Eropah untuk mempromosikan pelan jambatan yang ingin dibina merentasi Sungai Schuylkill berdekatan dengan Philadelphia. Di England, projeknya tidak dapat berjalan dengan lancar kerana isu politik sering menarik perhatiannya. Pada Disember 1789, beliau telah menerbitkan tulisan amaran berkenaan tindakan Perdana Menteri UK William Pitt.

Dalam tulisannya itu, Paine telah memberi amaran terhadap cubaan William untuk melibatkan England dalam kancah pe.pera.ngan yang berlaku antara Perancis dan Republik Belanda.  Beliau memberi amaran kepada rakyat British bahawa perkara yang pasti jika pe.ran.g diisytiharkan adalah kenaikan cukai.

Rights of Man

Pada masa itu, Revousi Perancis sedang rancak berlansung dan menjadi tajuk utama di serata Eropah. Seorang ahli falsafah berbangsa Irish, Edmund Burke merupakan seorang sarjana yang mengecam revolusi berdarah tersebut. Kecaman dan ketidaksetujuan beliau boleh dilihat melalui tulisannya dalam Reflections on the Revolution in France. Dalam tulisan tersebut, beliau mengecam tindakan melampau para revolusioner dan menganggap perjuangan mereka terlalu idealistik, samar, tiada objektif yang jelas serta terbuka kepada salah guna oleh pihak opportunis.

Biarpun Paine mengagumi Burke atas sokongan beliau ke atas Revolusi Amerika, ternyata perkara itu tidak menghalang Paine untuk membuat kenyataan balas terhadapat Burke. Paine telah mempertahankan tindakan para revolusioner Perancis dalam tulisannya yang bertajuk Rights of Man pada 13 Mac 1971.

Penerbitan risalah tersebut terus mendapat perhatian masyarakat kerana ia sememangya dijangkakan untuk membalas pendirian Burke. Dalam Rights of Man, Paine telah menyatakan sebab-sebab mengapa masyarakat Eropah berasa tidak puas hati terhadap monarki. Juga, Paine menyifatkan revolusi ialah satu bentuk penawar atau ganti rugi terhadap kerajaan yang korup dan pepe.ran.gan yang tidak berkesudahan.

Apabila Burke membalas, Paine dengan pantas kembali dengan menerbitkan Rights of Man II pada 17 Februari 1792. Risalah tersebut sememangnya telah mencetuskan sensasi bukan sahaja di Eropah, malah Amerika Syarikat turut menerima penangannya. Sekurang-kurangnya, siri pertama Rights of Man telah diterbitkan sebanyak lapan kali di AS pada tahun ia diterbitkan.

Secara umumnya, Rights of Man mempopularkan idea di mana kerajaan yang sah boleh dicapai hanya melalui persetujuan (consent), demokrasi dan sistem republik. Oleh kerana revolusi di Perancis tidak berlaku di UK, maka ada yang menggelar Rights of Man sebagai the Bible of British Radicalism kerana prinsip ideanya yang keras pada zaman tersebut.

Fasa akhir kehidupan

Paine telah pergi ke Perancis untuk melihat kerja-kerja terjemahan ke atas karyanya. Kebetulan, ketibaannya di Perancis adalah serentak dengan penangkapan monarki terakhir Perancis iaitu Louis XVI. Paine kemudiannya dihukum penjara atas pendiriannya yang tidak menyokong pelaksanaan hukuman ma.ti, yang pada ketika itu penggunaan guillotine adalah sangat popular dan ia juga menjadi alat yang mem4ancung Louis XVI di khalayak ramai.

Setelah dibebaskan pada tahun 1794, Paine telah bertindak men.yer.ang rakan lamanya, George Washington kerana mempercayai bahawa Washington telah berkomplot dengan pemimpin revolusi Maximilien de Robespierre untuk memenjarakannya.

Se.ra.ngan Paine ke atas Washington ibarat memakan diri kerana Washington adalah persona yang sangat popular dan mendapat sokongan penuh rakyatnya. Maka, populariti Paine di AS terus tenggelam walaupun pada awalnya Paine merupakan antara pencetus kejayaan Revolusi Amerika. Malah, pernah direkodkan bahawa seorang menteri di New York telah dipecat kerana telah berjabat tangan dengannya. Paine sudah tiada tempat di AS.

Paine meninggal dunia pada 8 Jun 1809 di New York City, AS. Pada 1819, mayatnya telah dicuri oleh seorang wartawan radikalis bernama William Cobbett yang berhasrat mahu melakukan upacara pengebumian yang selayaknya bagi jasa Paine. Namun, rancangannya tidak berjaya dan sehingga sekarang tulang-belulang serta sisa mayatnya masih tidak diketahui lokasi dan keberadaannya.

RUJUKAN:

Thomas Paine (February 8, 2021). Encyclopedia Britannica. Encyclopedia Britannica, Inc. https://www.britannica.com/biography/Thomas-Paine

History.com Editors (November 9, 2009). Thomas Paine. HISTORY. https://www.history.com/topics/american-revolution/thomas-paine


Kisah Maharaja Rom Yang Sumbang Mahram Dengan Mak Sendiri

Selalu kalau kita dengar kes raja kahwin pelik pelik ni, kita akan teringat pasal keluarga diraja Habsburg yang kahwin sumbang mahram antara pakcik dan anak saudara untuk kekalkan kuasa, tapi ada seorang maharaja Rom ni pelik sikit. Dia tak kahwin dengan mak sendiri, tapi sumbang mahram dengan mak sendiri.

Sebagai latar belakang cerita, maharaja yang dimaksudkan itu ialah maharaja Nero dan ibunya, Agrippina. Agrippina ni gila kuasa. Masa dia masih jadi isteri kepada ayah Nero, maharaja Claudius, banyak bini bini Claudius yang lain mati sebab Agrippina hantar orang bunuh diorang. Claudius sendiri mati sebab kena racun dengan Agrippina. Jadi bila anak Agrippina dan Claudius naik takhta jadi maharaja Rom, suka la dia sebab dapat kawal kuasa Rom melalui anak dia.

Tapi, maharaja Nero ni tak bodoh. Dia tau mak dia ni gila dan cuba kawal dia. Benda tu termasuk paksa Nero kahwin dengan adik tiri sendiri, dan Agrippina sendiri cuba bersumbang mahram dengan Nero. Jadi, Nero buat benda apa paling logik maharaja Rom lain buat – bunuh orang yang dia tak suka.

Jadi Nero pun buat la satu komplot bunuh mak sendiri. Komplot pertama, racun mak dia gagal sebab mak dia kebal racun. Komplot kedua tenggelamkan kapal mak dia, berjaya cuma tu la, mak dia boleh pulak berenang rentas tasik tu. Tapi Nero ada backup plan. Sampai je Agrippina ke tebing tasik, dan pulang ke kota, terus dia kena bunuh dengan pengawal peribadi Nero. Habis cerita. Mungkin sebab dah fedup berapa kali orang cuba bunuh dia.


Gantung Tanglung Merah Kalau Perlukan Bantuan Dalam Sejarah China

Kelmarin tadi, tertularnya sebuah kempen menyeru rakyat yang tersangat memerlukan bantuan agar mengibarkan bendera putih di halaman rumah supaya pihak yang mampu dapat menyalurkan pertolongan sebaik mungkin.

Sambil admin meneliti fenomena inisiatif ini, teringatkan pula kisah lagenda meriwayatkan asal-usul tanglung merah semasa Tahun Baru Cina.

Diceritakan, pada ambang kejatuhan Dinasti Ming, bangkitnya pemberontakan pimpinan ‘Raja Rempuh’ (闯王) yakni Li Zicheng 李自成. Demi merancang serangannya di samping memahami keadaan semasa bandar Kaifeng, beliau menyamar sebagai pedagang untuk masuk ke situ. Dalam tinjauannya, terdengar sembang pakcik² bawang bahawa kekejaman Raja Rempuh boleh mengalahkan setan, apatah lagi mukanya macam setan.

Sambil Li Zicheng menurunkan bakul berasnya, salah seorang pakcik bawang memanggilnya untuk bertanyakan sama ada ura-ura Raja Rempuh tersebut sahih atau tidak. Pada detik inilah, Li Zicheng merebut peluang ini untuk membetulkan salah tanggapan mereka, di samping menyuntik rancangan rahsia kepada mereka. Kata beliau:

“Aku juga terdengar kata, barang siapa yang menggantungkan tanglung merah di depan rumahnya, maka datanglah bantuan Raja Rempuh apabila berlaku bencana besar.” ujar Li Zicheng. Tambah beliau lagi, sebarkanlah khabar baik ini di kalangan marhaen sahaja.

Pada masa yang sama, kerajaan Dinasti Ming juga merancang dalam penghapusan pemberontakan ini. Oleh sebab bandar Kaifeng terletak berdekatan tebing Sungai Kuning (黄河), maka gabenor Kaifeng dengan sengajanya memerintahkan agar pintu empangan sungai tersebut dibuka demi melemaskan tentera Li Zicheng. Namun siapa sangka, air deras ini turut membanjiri bandar Kaifeng juga!

Air banjir terus naik sehinggakan penduduk Kaifeng terpaksa naik ke bumbung demi menyelamatkan diri. Golongan kayangan juga tidak terkecuali. Melihat para fakir menjerit meminta tolong sambil memegang tanglung merah, si kayangan mentertawakan ‘kebodohan’ mereka menggunakan tanglung di siang hari.

Pasukan tentera Li Zicheng pula berjaya meluncur masuk ke dalam bandar Kaifeng dengan sampan dan rakit. Dek menakluki Kaifeng, mereka cuba menyelamatkan marhaen seramai boleh. Berpandukan arahan Li Zicheng, mereka hanya menyelamatkan sesiapa yang mempunyai tanglung merah. Melihat bantuan tersebut dari jauh, si kayangan terkejut dan kesal kerana mentertawakan para fakir sebelum ini.

Maka, demikianlah riwayat ini. Agar dikenang jasanya, tanglung merah akan menghiasi kediaman mereka setiap Tahun Baru Cina.

Kendatipun kisah ini tidak lain hanyalah mitos, namun ia sebenarnya disulami daripada kisah benar. Sejarah menyaksikan bahawa pada tahun ke-15 Congzhen 崇祯 (1642), bandar Kaifeng pernah ditengelami banjir besar angkara kesilapan kerajaan Dinasti Ming dalam usaha menamatkan pengepungan Li Zicheng. Seramai 300,000 daripada sejumlah 378,000 penduduk telah terkorban dalam bencana ini. Bahkan, Kaifeng menjadi kota mati sehingga tahun 1662.

Dinasti Ming digulingkan pada tahun 1644 setelah Li Zicheng berjaya menakluki Beijing. Istana Kota Larangan yang dibina atas impian Maharaja Yongle, pencetus kembara pelayaran Laksamana Zheng He, dibakar habis-habisan. Lebih menyedihkan, Maharaja Congzhen men.cabu.t nyawanya dengan mengg.antu.ng diri pada sebuah pohon seberang Kota Larangan yang musnah di depan matanya.

Berbekalkan kemenangan ini, Li Zicheng mengisytiharkan bahawa Mandat Syurga telah berpindah kepadanya dan seterusnya menubuhkan Dinasti Shun（大顺）. Namun mandat ini tidak bertahan lama dalam tangannya. Pasukan tentera Manchu pimpinan Putera Dorgon dan Panglima Wu Sangui berjaya menumpaskan kerajaan Shun dalam Pertempuran Gerbang Shanhai (山海关) dan Aisin Gioro Fulin mengisytiharkan dirinya sebagai Maharaja Shunzi Dinasti Qing.

Sebenarnya, tanglung berwarna telahpun wujud lebih awal lagi, sepertimana tercatat dalam Nan Shi 南史, zaman Dinasti Tang.

Dewasa ini, tanglung merah menjadi lambang ceria yang mewarnai suasana Tahun Baru Cina sebagai perhiasan bertuah. Malah, ia menjadi salah sebuah lambang kebudayaan tradisional Cina. Walau bagaimanapun, kisah mitosnya sebagai alat seruan S.O.S. saranan Li Zicheng semakin dilupakan.

N/T: Tidak kira apa cara sekalipun, marilah kita bersama-sama membantu jiran-jiran kita yang memerlukan dengan sebaik boleh, kerana kita adalah umat rahmat, kerana Nabi kita Rasulullāh ﷺ diutuskan sebagai rahmat sekalian alam; apatah lagi kembara Laksamana Zheng He mengeratkan lagi silaturahim sesama negara.

RUJUKAN:

1) Kempen Bendera Putih

• ‘Kibar bendera putih supaya kami tahu’, Harian Metro, 29 Jun 2021

• 网民发起互助运动　缺粮缺必需品请“挂白旗”求助，东方日报，2021年6月29日

2) Lagenda tanglung merah

• Goh Pei Ki, Fu Chunjiang, Koh Kok Kiang; Origins of Chinese Festivals, Singapore: Asiapac, 2000: p.34-41

• “In southwest Henan the ‘Red Lantern Dance’ was first performed to celebrate the triumphs of Li Zicheng and Zhang Xianzhong” Lihat Anne Elizabeth McLaren, Chinese Popular Culture and Ming Chantefables, Brill, 1998: p.93

3) Sumber² Dinasti Ming:

• Ming Shilu, bab 12《明崇祯实录，卷之十二 怀宗端皇帝十二》：「臣等守甚力，贼愤城不下，凿渠决河，以致不守
• Ming Shi, bab Rekod Maharaja Zhuanglie《明史，庄烈帝本纪》：「九月，贼决河灌开封」
• Ming Shi, bab Biografi Yang Wenyue 《明史，杨文岳传》：「贼既灌开封」

4) Nan Shi, bab 1《南史，卷一：宋本纪上第一》「壁上挂葛灯笼」


Komuniti Islam Di Caribbean

Caribbean terbentuk dari kepulauan yang berkeluasan sehingga 2400km, dikenali sebaai Antilles yang merentang dari Cuba di utara hingga ke Trinidad di selatan. Kepulauan Antilles dan Kepulauan Bahamas di sebelahnya membentuk rantau yang disebut sebagai Hindia Barat.Bagi sebilangan masyarakat, mereka berpendapat bahawa Islam dan Muslim merupakan satu fenomena baharu di rantau tersebut. Walau bagaimanapun, pada hakikatnya kehadiran Muslim di sana memiliki sejarah yang jauh lebih panjang berbanding apa yang lazim dibayangkan. Sheikh Abdullah Hakim Quick di dalam bukunya yang berjudul Deeper Roots menukilkan “… sejarah Islam dan kaum Muslim di Caribbean merentang sehingga seribu tahun lamanya, jauh melangkaui interaksi antara masyarakat tempatan di sana dengan masyarakat Eropah yang berlaku enam kurun kemudian… Bukti yang mengesahkan kehadiran Muslim di Amerika purba datang dari sejumlah patung, tradisi lisan, artifak dan inskripsi.”Muslim telah menjadi sebahagian dari Caribbean sejak berabad-abad lamanya. Jauh sebelum Columbus dan mereka yang sesudahnya. Sebilangan besar hamba Afrika yang dibawa oleh para pedagang Eropah merentas Lautan Atlantik adalah beragama Islam. Mereka dipaksa meninggalkan agama dan identiti mereka. Sebahagian dari mereka berjaya melepaskan diri dari penghambaan dan menentang kekejamannya, namun kebanyakan mereka dipaksa mengorbankan agama.Muslim kemudiannya tiba di sana dengan jumlah yang besar sebagai tenaga kerja mahupun pedagang. Kebanyakannya dayang dari sub-benua India dan bagi Suriname, ada di antara mereka yang datang dari Indonesia.Pada hari ini, kaum Muslim boleh didapati di hampir seluruh pulau yang terdapat di Caribbean yang jumlahnya lebih dari 40 buah pulau. Dianggarkan bahawa populasi Muslim di sana melebihi setengah juta orang dan memiliki sekitar 400 hingga 500 buah masjid.Suriname, sebuah negara di Amerika Selatan namun terkait secara sejarah, budaya dan linguistik dengan Caribbean dinobatkan sebagai negara tunggal di hemisfera barat yang memiliki peratus penduduk Islam tertinggi. Dianggarkan bahawa 25% dari populasinya adalah penganut agama Islam.

Keindahan rupa bumi di rantau ini setanding dengan keindahan dan sifat peramah para penduduknya. Islam tumbuh dengan mekar di ceruk dunia ini dan ia diterima secara meluas baik oleh masyarakat awam mahupun pihak pentadbir sebagai salah satu bahagian penting yang melengkapkan pembangunan Caribbean. Sebahagian pulau di sini memiliki sejarah lampau yang hitam, namun umat Islam di Caribbean mempunyai daya tahan yang tinggi dan telah menghadapi pelbagai cabaran dari tahun ke tahun.Masyarakat di seantero dunia seringkali bermimpi mahu menziarahi rantau ini. Keindahan Caribbean dianggap sebagai salah satu keajaiban ciptaan Tuhan. Jutaan manusia sanggup berkunjung ke sana sebagai pelancong baik dengan menaiki kapal layar mahupun kapal terbang. Pelancong-pelancong Muslim yang bertandang ke Caribbean juga tidak kurang banyaknya, memandangkan ramai dari kalangan Muslim di Amerika Utara, Eropah dan Timur Tengah menggemari keindahan dan atmosfera yang nyaman di kepulauan tersebut.Memandangkan komuniti Muslim mempunyai kedudukan yang cukup teguh di rantau berkenaan, akses makanan halal dan masjid menjadi lebih mudah buat para pelancong Muslim. Meluangkan masa untuk berpuasa di bulan Ramadhan dan menyambut Hari Raya di sana juga boleh menjadi satu pilihan yang amat baik.

RUJUKAN:Suleiman Bulbulia. (14 Februari 2017). A Community With History: This Is What Islam in the Caribbean Looks Like. Mvslim.https://mvslim.com/community-history-islam-caribbean-looks-like/


Lawak Rom Dah 2,000 Tahun Pun Masih Kelakar

Pada satu hari, sorang suami yang misogynist jatuh sakit. Bini dia pun cakap, “Kalau abang mati, saya akan bunuh diri.” Tanpa belas, laki taguna tu balas, “Do me the favor, nak buat sekarang pun takpe.”Orang Rom dengar lawak atas ni, berdekah-dekah diorang ketawa. Bukan kita je tau ada Maharaja Lawak Mega, diorang pun ada. Makna kata orang Rom ni bukan rajin berperang dan berdagang je. Diorang pun ada life. Ada masa serius, ada masa melawak.Jokes tadi diambil daripada Philogelos, buku himpunan lawak Rom tertua. Ada 265 jenaka dalam tu. Ia ditulis pada abad ke-4 Masihi dalam Bahasa Greek. Kalau nak tau, Empayar Rom berpecah dua. Rom Barat pakai Bahasa Latin dan Rom Byzantine (Timur) pakai Bahasa Greek. Lawak diorang kalau dengar hari ni, mungkin kena censor kat tv. Ada unsur misogynist, 18SX, sexist dan racist.Sorang lelaki ditanya, kat rumah bini takut dia ke dia takut bini? Dengan berlagak dia jawab, “Bini aku punya takut kat aku, aku menguap je dia mencicit lari.”

Macrobius, sorang penulis Rom catit dalam buku dia, Saturnalia:Sorang anak muda dari kampung datang ke bandar besar Roma. Dah tu, muka dia nak sama macam Maharaja Augustus. Pasal dia menarik perhatian orang ramai, Maharaja Augustus panggil lelaki ni ke istana. Dekat balairung, Maharaja tanya dia, “Bagitau aku anak muda, mak kau rajin ke datang Roma?” Dia jawab, “Dia tak pernah datang pun. Tapi bapak aku selalu la kat sini.” Ada yang lagi senang nak faham macam lawak dari Aulus Gellius dalam Noctes Atticae:Ada sorang lelaki yang jumpa pegawai kerajaan. Orang gomen nak tau dia ni bujang ke berkahwin. Pegawai tanya, “Sejujur-jujurnya, awak dah ada bini ke tidak?” Lelaki tu reply, “Saya memang dah ada bini, tapi saya tak dapat jamin saya jujur.”Di antara tokoh yang merekodkan lawak orang Rom ialah Marcus Tullius Cicero sorang ahli falsafah dan lawyer sezaman dengan Julius Caeser. Dia terkenal juga sebagai pak lawak. Cicero kata lawak orang Rom ada unsur: “ambiguity, the unexpected, wordplay, understatement, irony, ridicule, silliness, and pratfalls”Dalam De Divinatione, Cicero tulis:

Pada suatu malam, seorang peserta lumba lari yang nak join sukan Olympic telah bermimpi. Dia nampak yang dia naik quadriga, sejenis kereta kuda yang ditarik oleh empat ekor kuda. Esok paginya, dia tanya sorang tukang tilik, apa makna mimpi tu? “Kau confirm menang punyalah! Maknanya kelajuan dan kegagahan seperti kuda-kuda,” ramal tukang tilik. Untuk dapatkan kepastian, dia tanya sorang lagi tukang tilik. Yang kedua ni jawab lain pulak: “Kau akan kalah. Kau tak faham ke, kan empat binatang tu yang sampai dulu sebelum kau!”Professor Mary Beard yang mengkaji sejarah Rom kata, diorang ni serupa je ketawa macam kita. “Hahaha!” Yang menarik, pada asalnya takde perkataan ‘senyum’ dalam Bahasa Latin. Jacques le Goff, ahli sejarah Perancis mengutarakan teori lawak jenaka adalah pengaruh budaya Zaman Pertengahan yang diwarisi dari Greek dan Rom.Ada juga lawak yang tak semua orang boleh gelak. Orang tertentu je yang boleh ketawa berdekah-dekah sambil orang lain diam terkebil-kebil. Sejarawan Rom, Gaius Suetonius Tranquillus tulis satu anekdot tentang Maharaja Rom, Gaius Iulius Caesar Germanicus (37-41 SM):Dalam satu makan malam, Caligula gelak berguling-guling. Ada sorang penasihat yang berbisik tanya, apa yang lawak sangat tuanku? Maharaja ni jawab, “Kau nak apa? Kalau aku cerita dan kau gelak, ada jugak kepala yang bergolek jap lagi.”


Demokrasi: Pemilik Kedai Manisan Atau Doktor?

Apabila kita memikirkan mengenai “Demokrasi”, kita sudah tentu akan terfikir mengenai kerajaan silam Yunani atau lebih spesifik lagi, Kerajaan Athens Purba yang mana tamadun inilah yang telah mewariskan sistem ini kepada kita, kerana melalui Kerajaan Athens Purba inilah, buat pertama kalinya dalam sejarah manusia rakyat telah terlibat secara langsung di dalam proses pembentukan kerajaan.

Umum juga tahu selain daripada sistem demokrasi, satu lagi sumbangan dan pencapaian dalam peradaban manusia yang turut kita warisi daripada tamadun Yunani aka Greek Kuno ini adalah dalam sudut ilmu falsafah.

Siapa yang tak kenal nama-nama tokoh falsafah seperti Socrates (“Bapa Falsafah Barat”), Plato (pengasas akedemi falsafah, pengarang karya “Republik”-negara harus diperintah oleh ilmuwan dan ahli falsafah), Aristotle (murid Plato, guru kepada Alexander the Great, membincangkan cara berfikir dengan teratur dalam karyanya “Politics”), ataupun Epicurus dan Zeno yang telah memperkenalkan teori ‘Asal Mula Negara” pasca kejatuhan Alexander the Great.

*Kalau tak kenal boleh semak semula buku sejarah form 4*
.

Cumanya, sama ada anda tahu atau tidak, bahawa kedua-dua pencapaian dan warisan ini jarang sekali duduk sebumbung dan sebenarnya “Falsafah” adalah sangat curiga terhadap pencapaian yang lagi satu ini iaitu “Demokrasi”.

Sebagai contoh, “Pengasas Falsafah Yunani” ataupun juga dikenali sebagai “Bapa Falsafah Barat”, – Socrates – telah digambarkan, dalam dialog Plato, sebagai seorang yang sangat pesimis dengan keseluruhan konsep demokrasi itu sendiri.

Dalam Buku ke-Enam karya “Republik”, Plato telah menceritakan mengenai perbualan Socrates dengan seorang watak yang bernama Adeimantus dan yang mana Socrates telah cuba menerangkan kelemahan dalam system demokrasi dengan memberikan sebuah analogi mudah dengan menyamakan masyarakat sebagai sebuah kapal.

“Jika anda sedang menaiki kapal laut untuk melayari sebuah perlayaran, Siapakah yang akan anda putuskan untuk menjadi pihak yang bertanggungjawab mengemudi kapal anda? Adakah sesiapa sahaja? Ataupun anda mahukan orang yang memang mempunyai pendidikan dan pengetahuan untuk memenuhi peraturan dan permintaan sesebuah pelayaran?”

Tanya Socrates.

“Mestilah yang kedua, itu sudah pasti!” – Jawab Adeimantus.

“Jadinya, kenapakah kita harus befikir bahawa mana-mana orang tua adalah sesuai untuk menghakimi dan mengadili akan siapa yang harus diangkat untuk menjadi pemerintah sebuah negara?” balas Socrates.

Kesimpulan atau hujah yang cuba dibawa oleh Socrates sebenarnya adalah –

Pengundian di dalam sebuah pemilihan mahupun pilihanraya adalah kemahiran, bukannya sekadar intuisi rawak.

Dan seperti mana-mana kemahiran yang lain, ianya perlu diajar secara bersistematik kepada orang ramai.

Membiarkan rakyat mengundi tanpa pendidikan dan pengetahuan adalah sebuah tindakan yang tidak bertanggungjawab kerana ianya seolah-olah meletakkan mereka (golongan yang tidak bergetahuan) untuk bertanggungjawab “membawa sebuah Trireme (kapal perang greek kuno) pergi belayar ke Samos dalam keadaan rebut taufan.”
.
.
Socrates juga percaya bahawa hanya yang berfikir sesebuah isu-isu secara rasional dan secara mendalam yang seharusnya dibiarkan untuk mengundi.

Dan nampaknya, kita masyarakat hari ini seolah-olahnya telah melupakan perkara penting ini.

Akan kewujudan perbezaan diantara demokrasi intelektual dan demokrasi oleh hak tidak kiralah hak kelahiran mahupun kewarganegaraan.

Dimana kita telah memberikan hak mengundi ini kepada semua, tanpa meletakkan ‘essence’ kebijaksaan dan pengetahuan didalamnya.
.
.
Malah Socrates sendiri pernah menyebut dan meramalkan perkara ini dengan tepat di mana apabila hak ini telah diberikan kepada semua, ia akan membawa kita kepada sebuah sistem yang dikenali sebagai “demagoguery” – iaitu sebuah sistem yang mana politik berunsurkan populis,menghasut dan eksploitasi keinginan manusia untuk sebuah jawapan mudah.

Socrates pernah meminta kita untuk membayangkan perdebatan pilihanraya di anatara 2 orang calon yang mana seorang adalah doktor dan seorang lagi adalah pemilik kedai manisan.

Dimana Pemilik kedai manisan akan berkata tentang calon saingannya:

“Orang ini, telah melakukan banyak kejahatan pada anda. Dia menyakitkan kamu, memberikan ramuan ubatan yang pahit dan juga memberitahu kamu untuk jangan makan dan minum apa sahaja yang anda suka.

Dia tidak akan menjamu kamu makan ataupun menyediakan pesta makanan yang ‘manis-manis’ macam yang saya akan buat jika saya dipilih kelak.”

Maka Socrates telah mewujudkan sebuah pertanyaan kepada kita untuk untuk mempertimbangkan tindak balas penonton dengan memberikan sebuah persoalan:

“Adakah anda fikir doktor akan dapat menjawab hujah pemilik kedai manisan itu secara efiktif?”

Seperti memberi jawapan yang sebenar contohnya – “Saya telah menyusahkan anda semua dan telah melawan keinginan dan kehendak anda semua hanyalah untuk membantu anda”

Bukankah jawapan sebegini akan menyebabkan kemarahan dan kebencian orang ramai dan pengundi itu sendiri?
.
.
Lebih tragis lagi, Socrates sendiri adalah diantara individu yang terkesan akibat kebodohan pengundi dari sistem demokrasi itu sendiri, kerana pada pada tahun 399 SM, ahli falsafah itu telah dibicarakan atas tuduhan palsu kononnya beliau telah merosakkan belia Athens dengan idea-idea falsafahnya.

500 warga Athens ketika itu telah dilantik menjadi juri untuk menimbang kes itu dan akhirnya dengan margin 48%-52%, Bapa falsafah itu didapati bersalah dan telah dijatuhkan hukuman mati dengan meminum tumbuhan beracun.
.
.
Secara kesimpulannya, kita semua pada hari ini seolah-olahnya telah terlupa akan peringatan-peringatan yang telah diberikan oleh Socrates mengenai “Demokrasi”, dimana kita lebih suka untuk memikirkan bahawa demokrasi adalah sebuah langkah atau cara yang terbaik dan muktamad dalam prinsip kenegaraaan.

Walhal ianya hanya akan berkesan sebagai sebuah sistem apabila ianya turut hadir dengan pendidikan, pengetahuan dan rasionaliti.

Kerana tanpa perkara diatas, kita mungkin sebenarnya telah dan akan lebih banyak memilih “pemilik kedai manisan” dan sedikit dari golongan “doktor” sebagai pemimpin kita.

Sekian.

Rujukan:

Intellectual democracy: Sweet-shop owners vs. Doctors
https://www.businessdayonline.com/exclusives/analysis-sub/article/intellectual-democracy-sweet-shop-owners-vs-doctors/

Why Socrates Hated Democracy
https://www.nikosmarinos.com/why-socrates-hated-democracy.html


Laser Mempunyai Graviti Yang Mampu Mengkoyakkan Fabrik Alam

Laser
yang berkuasa mempunyai medan kegravitian yang mampu megherot (warping) fabrik alam di sekitar laser
tersebut. Hal ini dapat membuatkan saintis lebih memahami bagaimana graviti
berkelakuan di alam kuantum.

Analoginya seperti sebatang kayu yang anda lontar ke fabrik kain. Kesan herotan fabrik kain tersebut dapat dianalogikan sebagai apa yang berlaku pada ruang. Cahaya mempunyai graviti kerana ia membawa tenaga. Menurut teori kerelatifan umum yang diasaskan oleh Einstein, apa sahaja yang mempunyai tenaga turut mempunyai graviti walaupun cahaya tidak berjisim.

Sekumpulan penyelidik dari Eberhard Karls University of Tubingen mengesahkan medan kegravitian yang dihasilkan oleh cahaya patut wujud walaupun terlalu kecil untuk dikesan. Secara prinsipnya, objek mampu mengorbit laser seperti mana bulan mengorbit bumi walaupun pengorbitan tersebut mungkin tidak stabil kerana graviti laser memudar secara perlahan.

Mereka
juga menemui fabrik ruang-masa diherot apabila pancaran laser itu diputarkan.
Fabienne Scheiter menyebut, “It’s like
how if you put a ball into honey and spin it, it drags along the honey around
it.” Seperti objek lain, laser juga dapat memperlahankan masa kerana
gangguan graviti. Tetapi perubahan masa itu tidak dapat dikesan kerana medan
kegravitian yang dihasilkan terlalu lemah.

Kalau
kita dapat menghasilkan pengesan yang cukup berkuasa, ia mungkin dapat membantu
kita untuk menghubungkan mekanik kuantum dan graviti yang selami ini bercanggah
antara satu sama lain.

Rujukan